cyanic-selkie/wikianc huggingface dataset:
ആൻസിഡി മഡോണ
കമ്മീഷനും തെളിവും
പെറുജിയയിലെ സാൻ ഫിയോറൻസോ പള്ളിയിൽ വിശുദ്ധ നിക്കോളാസിന് സമർപ്പിച്ച അദ്ദേഹത്തിന്റെ കുടുംബ ചാപ്പലിന് വേണ്ടി നിക്കോള അൻസിഡി "The Madonna and Child with Saint John the Baptist and Saint Nicholas of Bari (ആൻസിഡി മഡോണ) എന്ന ശീർഷകത്തിൽ ഒരു കൂട്ടം അൾത്താരാചിത്രങ്ങൾ വരയ്ക്കാൻ റാഫേലിനെ ചുമതലപ്പെടുത്തി. റാഫേലിന്റെ രണ്ട് ചിത്രങ്ങളിൽ ആദ്യത്തെ ആൻസിഡി മഡോണയും "സെയിന്റ് ജോൺ ദ ബാപ്റ്റിസ്റ്റ് പ്രീച്ചിംഗ്" അൾത്താരയിലെ പ്രിഡെല്ലയായി രൂപപ്പെടുത്തി പ്രധാന അൾത്താരയുടെ സെന്റ് ജോണിന്റെ പ്രതിച്ഛായയ്ക്ക് താഴെ സ്ഥാപിച്ചു. ഈ ചിത്രം ഇപ്പോൾ ദേശീയ ഗാലറിയുടെ ഉടമസ്ഥതയിലാണ്. കന്യകയുടെ വിവാഹനിശ്ചയം, കന്യകയ്ക്കും കുട്ടിക്കും താഴെയും മറ്റൊന്ന് വിശുദ്ധ നിക്കോളാസിന് താഴെയുമായി ഇപ്പോൾ നിലവിലില്ലാത്ത അദ്ദേഹത്തിന്റെ അത്ഭുതങ്ങളിൽപ്പെട്ട ഒരു ചിത്രവും പാനലുകളിൽ ചിത്രീകരിച്ചിരുന്നു.
ചിത്രത്തിന്റെ തീയതി അല്ലെങ്കിൽ തീയതികളെക്കുറിച്ച് ചില ചോദ്യങ്ങൾ ഉയർന്നുവന്നിരുന്നു. പെറുഗിനോയെ ശക്തമായി സ്വാധീനിച്ച അക്കാലത്ത് റാഫേലിന്റെ ശൈലിക്ക് അനുയോജ്യമായ 1505 ലാണ് പെയിന്റിംഗ് ആരംഭിച്ചതെന്നാണ് യഥാർത്ഥ ധാരണ. ശ്രദ്ധാപൂർവ്വം നടത്തിയ നിരീക്ഷണത്തിൽ പെയിന്റിംഗ് 1507 ആണെന്ന് കണ്ടെത്തി. റാഫേലിന്റെ രീതിയെ അടിസ്ഥാനമാക്കി, 1505-ൽ ആരംഭിച്ച ഈ ചിത്രം 1507-ൽ പൂർത്തിയായതായി ഒരാൾക്ക് ന്യായമായും അനുമാനിക്കാം.
1763-ൽ സാൻ ഫിയോറൻസോ പള്ളി പുനർ‌നിർമ്മിച്ചപ്പോൾ "അൻസിഡി മഡോണ" തൂക്കിയിരുന്ന ചാപ്പൽ പൊളിച്ചുമാറ്റി. ചാപ്പൽ വീണ്ടും കൂട്ടിച്ചേർക്കപ്പെട്ടപ്പോൾ അതിന്റെ അൾത്താരയിൽ പത്തൊൻപതാം നൂറ്റാണ്ടിൽ റാഫേൽ ചിത്രീകരിച്ച യഥാർത്ഥ "അൻസിഡി മഡോണ" യുടെ ഒരു പകർപ്പ് ഉൾക്കൊള്ളുന്നു. 1764-ൽ യുവ പ്രഭു റോബർട്ട് സ്പെൻസർ ഈ ചിത്രം വിവരങ്ങൾ വെളിപ്പെടുത്താതെ വാങ്ങി. പക്ഷേ, പകരമായി സഹോദരനായ മാർൽബറോയിലെ നാലാമത്തെ ഡ്യൂക്കിന് സമ്മാനമായി ഒരുവലിയ തുക നൽകിയിരുന്നു. ഈ ചിത്രം യൂറോപ്പിലെ ഏറ്റവും മനോഹരമായ കെട്ടിടങ്ങളിലൊന്നായ മാർൽബറോ ഡ്യൂക്കിന്റെ ഭവനമായ ബ്ലെൻഹൈം കൊട്ടാരത്തിൽ തൂക്കിയിരുന്നതിനാൽ ചിലപ്പോൾ "ബ്ലെൻഹൈം മഡോണ" എന്നുമറിയപ്പെടുന്നു.
ബ്ലെൻഹൈം പാലസ് ശേഖരത്തിലെ ആൻസിഡി മഡോണ ലോകത്തിലെ ഏറ്റവും മികച്ച ചിത്രങ്ങളിലൊന്നായി കണക്കാക്കുന്നു. ലോർഡ് കെയ്‌ൻസ് ആക്ടിന് കീഴിൽ മാർൽബറോയിലെ എട്ടാമത്തെ ഡ്യൂക്ക് ജോർജ്ജ് സ്പെൻസർ-ചർച്ചിൽ 75,000 ഡോളറിന് ഈ ചിത്രം വിറ്റു അല്ലെങ്കിൽ ഏകകണ്ഠമായി ₤ 70,000  വിലനിശ്ചയിച്ചെങ്കിലും ഏകദേശം $350,000 തുകയ്ക്ക് 1885-ൽ ലണ്ടൻ നാഷണൽ ഗാലറിയിലേക്ക് വാങ്ങി. അക്കാലത്ത്, ഇത് ഒരു ചിത്രത്തിനായി അടയ്ക്കുന്ന ഏറ്റവും ഉയർന്ന തുകയുടെ മൂന്നിരട്ടിയായിരുന്നു. കാരണം അക്കാലത്ത് വിദേശ ഗാലറികളിൽ കുറച്ച് റാഫേൽ ചിത്രങ്ങൾ മാത്രമേ ഉണ്ടായിരുന്നുള്ളൂ.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
ഇടിമുഴക്കം
ഇടിമുഴക്കം 1980 ൽ ശ്രീകുമാരൻ തമ്പി സംവിധാനം ചെയ്ത് പുറത്തിറങ്ങിയ ഒരു മലയാള ചലച്ചിത്രമായിരുന്നു. പ്രധാനവേഷങ്ങളിൽ ജയൻ, രതീഷ്‍, ശുഭ, ശോഭന (ചെമ്പരുത്തി ഫെയിം), സുകുമാരി എന്നിവരാണഭിനയിച്ചത്. സംഗീത സംവിധാനം നിർവ്വഹിച്ചത് ശ്യാം ആയിരുന്നു.
ഗാനങ്ങൾ
ഗാനങ്ങൾ : ശ്രീകുമാരൻ തമ്പി ഈണം : ശ്യാം.
യൂട്യൂബിൽ
ഇടിമുഴക്കം
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:തമ്പി-ശ്യാം ഗാനങ്ങൾ വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
ലലിബെല
thumb|300px|right|വടക്കൻ എത്യോപ്യയിലെ ലലിബെലയിൽ പാറയിൽ കൊത്തിയുണ്ടാക്കിയിട്ടുള്ള പള്ളികളിൽ ഒന്നായ "ബെതെ ഗിയോർഗിസ്" (ഗീവർഗീസിന്റെ പള്ളി)
പാറയിൽ കൊത്തിയെടുത്ത പുരാതന ക്രൈസ്തവദേവാലയങ്ങളുടെ പേരിൽ പ്രസിദ്ധമായ വടക്കൻ എത്യോപ്യയിലെ നഗരമാണ് ലലിബെല (Lalibela). രാജ്യത്തിന്റെ വടക്കേ അതിർത്തിയിലുള്ള അക്സും നഗരം കഴിഞ്ഞാൽ എത്യോപ്യയിലെ ഏറ്റവും പ്രധാനപ്പെട്ട പുണ്യനഗരവും തീർത്ഥാടനകേന്ദ്രവുമാണിത്. അക്സുമിൽ നിന്നു ഭിന്നമായി ലലിബെലയിലെ ജനങ്ങളിൽ ഭൂരിഭാഗവും എത്യോപ്യൻ ഓർത്തഡോക്സ് സഭയിലെ അംഗങ്ങളാണ്. ലലിബെലയുടെ നഗരഘടനയും കെട്ടിടങ്ങളുടെ പേരുകളും യെരുശലേം നഗരത്തെ പ്രതീകവൽക്കരിക്കുന്നതായി എത്യോപ്യൻ സഭാവിശ്വാസികൾ കരുതുന്നു. അതിനാൽ കുരിശുയുദ്ധങ്ങളിൽ ക്രിസ്തീയസഖ്യം പിടിച്ചെടുത്ത യെരുശലേം, 1187-ൽ സലാഹുദീന്റെ നേതൃത്വത്തിലുള്ള ഇസ്ലാമികസൈന്യം തിരികെ പിടിച്ചതിനെ തുടർന്നാണ് ഈ ദേവാലയങ്ങളുടെ നിർമ്മാണം നടന്നതെന്നു കരുതുന്നവരുണ്ട്.
ചരിത്രം
thumb|right|ലോകത്തിലെ ഏറ്റവും വലിയ ഏകശിലാദേവാലയമായി കരുതപ്പെടുന്ന "ബെതെ മെധാനെ ആലെം"
ലലിബെലയിലെ നിർമ്മിതികളുടെ ഗാംഭീര്യം വിദേശസഞ്ചാരികളെ അത്ഭുതപ്പെടുത്തിയിട്ടുണ്ട്. 1520-കളിൽ എത്യോപ്യയിലെ പോർത്തുഗീസ് സ്ഥാനപതിയെ അനുഗമിച്ച് ഇവിടം സന്ദർശിച്ച പോർത്തുഗീസ് പാതിരി ഫ്രാൻസിസ്കോ അൽവേരസിന്റെ വിവരണം സമാപിക്കുന്നത് ഈവിധമാണ്:-
"ഇവിടത്തെ പണികളെക്കുറിച്ച് കൂടുതൽ എഴുതിയാൽ വായനക്കാർ വിശ്വസിച്ചില്ലെങ്കിലോ എന്നോർത്ത് മടിക്കുന്നു....ദൈവികശക്തിയുടെ കീഴിൽ കഴിയുന്ന ഈയുള്ളവൻ, എഴുതിയതെല്ലാം നേരാണെന്നു സത്യം ചെയ്യുന്നു."
പള്ളികൾ
ഈ ഉൾനാടൻ നഗരത്തിലെ പള്ളികളുടെ നിർമ്മാണകാലം കൃത്യമായി നിശ്ചയമില്ല. മിക്കവയും 12-13 നൂറ്റാണ്ടുകളിൽ ലലിബെല രാജാവിന്റെ ഭരണകാലത്ത് നിർമ്മിക്കപ്പെട്ടവയാണെന്നു കരുതപ്പെടുന്നു. നാലു വിഭാഗങ്ങളായി തരംതിരിക്കാവുന്ന 13 പള്ളികളാണ് പ്രധാമായുള്ളത്:
അവലംബം
വർഗ്ഗം:എത്യോപ്യയിലെ നഗരങ്ങൾ
സൈനുദ്ദീൻ മഖ്ദൂം രണ്ടാമൻ
പതിനാറാം നൂറ്റാണ്ടിൽ കോഴിക്കോട് രാജ്യത്ത് (ഇന്നത്തെ ഇന്ത്യ രാജ്യത്തെ കേരള സംസ്ഥാനത്തിലെ കോഴിക്കോട് ജില്ല) ജീവിച്ച അതിപ്രഗൽഭനായ ഒരു മുസ്‌ലിം പണ്ഡിതനും, ഖാദിരിയ്യ സരണിയിലെ ആത്മീയജ്ഞാനിയും, സാമൂഹിക പരിഷ്കർത്താവും ഗ്രന്ഥകാരനുമാണ് സൈനുദ്ദീൻ മഖ്ദൂം രണ്ടാമൻ എന്ന സൈനുദ്ദീൻ മഖ്ദൂം അൽ സ്വഗീർ . പൂർണനാമം അഹ്മദ് സൈനുദ്ദീനു ബ്നു മുഹമ്മദിൽ ഗസ്സാലി ബ്നു സൈനുദ്ദീനു ബ്നു അലിയ്യു ബ്നു അഹ്മദ്. കേരളത്തിലെ ആദ്യകാല ചരിത്രഗ്രന്ഥമായ തുഹ്ഫത്തുൽ മുജാഹിദീൻ' (പോരാളികൾക്കുള്ള പാരിതോഷികം) എന്ന ഗ്രന്ഥത്തിന്റെ രചന ഇദ്ദേഹമാണ് നിർവ്വഹിച്ചത്. അക്രമികളായ പോർച്ചുഗീസുകാർക്കെതിരെ മുസ്‌ലിങ്ങളെ വിശുദ്ധ സമരത്തിന്‌ (ജിഹാദ്) ആഹ്വാനം ചെയ്തുകൊണ്ടാണ് ഈ ഗ്രന്ഥം രചിക്കപ്പെട്ടത്‌.
ആദ്യകാലം
സൈനുദ്ദീൻ മഖ്ദൂം ഒന്നാമൻ എന്ന പേരിൽ അറിയപ്പെടുന്ന സൈനുദ്ദീൻ ഇബ്‌നു അലി ഇബ്‌നു അഹമ്മദ് അൽ മഹ്ബരിയുടെ മകനായ ശൈഖ് മുഹമ്മദ്‌ അൽ ഗസ്സാലിയുടെ പുത്രനായി എ.ഡി. 1531ൽ വടക്കേ മലബാറിലെ മാഹിക്കടുത്ത ചോമ്പാലിലാണ് സൈനുദ്ദീൻ മഖ്ദൂം രണ്ടാമന്റെ ജനനം. ചോമ്പാലിലെ വലിയകത്ത് കരകെട്ടി എന്ന തറവാട്ടുകാരിയായിരുന്നു മാതാവ്. വടക്കേ മലബാർ ഖാദിയായിരുന്ന മുഹമ്മദ്‌ അൽ ഗസ്സാലി ആയിരുന്നു പിതാവ്. സൈനുദ്ദീൻ മഖ്ദൂം രണ്ടാമന്റെ ജനന മരണത്തെ കുറിച്ചും, മക്കൾ, പത്നി എന്നിവരെ കുറിച്ചും വ്യത്യസ്തമായ അഭിപ്രായങ്ങളാണ് ചരിത്രകാരന്മാർ രേഖപ്പെടുത്തിയിട്ടുള്ളത്. ഖുർആൻ, പ്രാഥമിക അറിവുകൾ എന്നിവ എന്നിവയെ കുറിച്ച്  മഖ്ദൂമിനു ആദ്യഅറിവു പകർന്നു നൽകിയത് ഇദ്ദേഹമായിരുന്നു. മുഹമ്മദ് അൽ ഗസ്സാലി  മഖ്ദൂമിന്റെ ചെറുപ്പത്തിലെ മരണപ്പെട്ടു. പിതൃ സഹോദരനായ പൊന്നാനി ദർസിലെ മുഖ്യാധ്യാപകൻ മഖ്ദൂം അബ്ദുൽ അസീസിന്റെ സംരക്ഷണയിലാണ് സൈനുദ്ദീൻ മഖ്ദൂം രണ്ടാമൻ വളർന്നത്‌. അദ്ദേഹം തന്നെയായിരുന്നു പ്രഥമ ഗുരുനാഥൻ. മൗലാനാ ഇസ്മാഈൽ ബാദുക്കലി (ബട്ക്കൽ), അസീസ് മഖ്ദൂം എന്നിവരിൽ നിന്നും   പഠനം പൂർത്തിയാക്കിയ ശേഷം മഖ്ദൂം സ്വഗീർ  ഉപരിപഠനത്തിന് മക്കയിലേക്ക് പോയി. മക്കയിലെ ഹറമിൽ, ശൈഖ് മുഹമ്മദ് ഇബ്നു അഹമദ് റംലി, ശൈഖ് അബ്ദു റഊഫുല് മക്കിയ്യി തുടങ്ങിയ പ്രശസ്ത പണ്ഡിതന്മാർക്ക് കീഴിൽ അദ്ദേഹം 10വർഷം പഠനം നടത്തി. ശാഫിഈ മദ്ഹബിലെ പ്രശസ്ത കർമ ശാസ്ത്ര ഗ്രന്ഥമായ തുഹ്ഫയുടെ രചയിതാവ് ഇബിനു ഹജറിൽ ഹൈതമിയായിരുന്നു അദ്ദേഹത്തിന്റെ പ്രധാന ഗുരുനാഥൻ. ആത്മീയ പാതയിൽ സുപ്രസിദ്ധ സൂഫി വര്യൻ ശൈഖ് മുഹമ്മദുല് സിദ്ദീഖി ബകരിയിൽ നിന്നും ഖാദിരിയ്യ സരണിയും ആത്മീയ ബഹുമതിയായ ഖിർക്കയെന്ന സ്ഥാന വസ്ത്രവും പന്ത്രണ്ടോളം തവണ കരസ്ഥമാക്കിയ മഖ്ദൂം സ്വഗീർ അറബി, ഉറുദു, പേര്ഷ്യന് ഭാഷകളിലും വ്യുല്പത്തി നേടിയിരുന്നു. കര്മ്മശാസ്ത്രത്തിലും, നബി ചര്യയിലും അഗാധ ജ്ഞാനം നേടിയിരുന്ന ഇദ്ദേഹത്തെ മുഹദ്ദിസ് ആയിട്ടാണ് മക്കയിലെ പണ്ഡിതന്മാർ കണക്കാക്കിയിരുന്നത്.
പ്രവർത്തനങ്ങൾ
മക്കയിൽ നിന്നും വിദ്യാഭ്യാസം പൂര്ത്തിയാക്കി പൊന്നാനിയിലേക്ക്  തിരിച്ചെത്തിയ  മഖ്ദൂം രണ്ടാമൻ പൊന്നാനി വലിയ പള്ളിയിൽ മുദരിസായി അധ്യാപനം ആരംഭിച്ചു. പൊന്നാനി ദർസ് ലോക പ്രശസ്ത കലാലയമായി മാറുന്നത് ഈ കാലയളവിലായിരുന്നു. പ്രസംഗത്തിലും രചനയിലും ഒരു പോലെ വിളങ്ങി നിന്നിരുന്ന മഖ്ദൂം മലബാർ കീഴടക്കാനെത്തിയ പോര്ചുഗീസുകാര്ക്കെതിരെ സാമൂതിരിയെ സഹായിക്കുകയും പറങ്കികൾക്കെതിരെ പ്രാദേശിക മുസ്ലിങ്ങളെയും ,ഇതര  മുസ്ലിം രാജാക്കന്മാരുടെയും കൂട്ടായ്മ ഉണ്ടാക്കുവാൻ യത്നിക്കുകയും ചെയ്തു. മുഗൾ ചക്രവര്ത്തി അക്ബർ ഷാ, ബീജാപ്പൂർ സുല്ത്താന് ആദില് ഷാ, തുര്ക്കി സുല്ത്താന്  പോര്ച്ചുഗീസുകാര്ക്കെതിരെ ആഗോള കൂട്ടായ്മക്കായ് പരിശ്രമിച്ചു. കുഞ്ഞാലി രണ്ടാമനടക്കമുള്ള പറങ്കി വിരുദ്ധരായ മുരീദന്മാർക്കു മാർഗ്ഗ നിർദ്ദേശങ്ങൾ പകർന്നു നൽകാനും മഖ്ദൂം രണ്ടാമൻ മുൻപന്തിയിലുണ്ടായിരുന്നു. ചാലിയം കോട്ട സാമൂതിരിയുടെ നേതൃത്വത്തിൽ ഉപരോധിച്ച് കീഴടക്കിയ അസുലഭ മുഹൂർത്തത്തിന് സാക്ഷിയായ പ്രമുഖനാണ് സൈനുദ്ദീൻ മഖദൂം രണ്ടാമൻ. വിദ്യാഭ്യാസത്തിനു വേണ്ടിയുള്ള ദീർഘകാലത്തെ സഞ്ചാരങ്ങൾക്കു ശേഷം കേരളത്തിൽ തിരിച്ചെത്തിയ അദ്ദേഹം തൻറെ സാമൂഹ്യ രംഗപ്രവേശനത്തിൻറെ ആദ്യം ഘട്ടം മുതൽ തന്നെ പറങ്കികൾക്കെതിരെയുള്ള പ്രതിരോധ നീക്കങ്ങൾക്ക് ആദർശ പിൻബലമേകിയിട്ടുണ്ട്. മാത്രമല്ല, സാമൂതിരിക്ക് വേണ്ടി ഇന്ത്യയിലെയും വിദേശത്തെയും മുസ്ലിം ഭരണാധികാരികളുമായി നയതന്ത്ര ബന്ധങ്ങൾ പുലർത്തിയിരുന്നതും അദ്ദേഹമായിരുന്നു.
രചനകൾ
ഫത്ഹുല് മുഈൻ എന്ന ശാഫിഈ കർമ്മശാസ്ത്ര ഗ്രന്ഥം നിരവധി ഭാഷകളിലേക്കു വിവർത്തനം ചെയ്യപ്പെട്ടിട്ടുണ്ട്. ഇന്നും കൈറോയിലടക്കം നിരവധി ഇസ്ലാമിക യൂണിവേഴ്സിറ്റികളിൽ പഠന വിഷയമാണീ ഗ്രന്ഥം. ഇംഗ്ലീഷ്, ഫ്രഞ്ച്, സ്പാനിഷ്, ഉര്ദു തുടങ്ങി മിക്ക ലോക ഭാഷകളിലേക്കും വിവർത്തനം ചെയ്യപ്പെട്ട വിശ്വ  പ്രസിദ്ധമായ  തുഹ്ഫത്തുൽ മുജാഹിദീൻ എന്ന ചരിത്ര ഗ്രന്ഥത്തിന്റെയും രചയിതാവും  ഇദ്ദേഹമാണ്. അഹ്കാമുന്നികാഹ്, മന്ഹജുല് വാളിഹ്, ഫതാവല് ഹിന്ദിയ്യ തുടങ്ങി മറ്റ് നിരവധി ഗ്രന്ഥങ്ങള്  ഇദ്ദേഹത്തിന്റേതായിട്ടുണ്ട്. "സൈനുദ്ദീൻ മഖ്ദൂം രണ്ടാമന്റെ കർമ്മശാസ്ത്ര സംഭാവനകൾ" എന്ന വിഷയത്തിൽ 2015ൽ ഈജിപ്തിലെ കെയ്റൊ യൂണിവേഴ്സിറ്റിയിലെ ദാറുൽ ഉലൂം ഫാക്വൽറ്റിയിൽ ഗവേഷണ പ്രബന്ധം സമർപ്പിക്കപ്പെട്ടിട്ടുണ്ട്. ഡോ: അബ്ദുൽ ബർറ് വാഫി അൽ അസ്ഹരിയാണ് ഗവേഷകൻ, ഈ ഗ്രന്ഥം 'വാഫി ബുക്സ്' പ്രസിദ്ധീകരിച്ചിട്ടുണ്ട്.
വിയോഗം
വിശ്രുത പണ്ഡിതൻ, ധീര രാജ്യസ്നേഹി , മഹാ സാമൂഹ്യ പരിഷ്കർത്താവ്, ചരിത്രകാരൻ എന്നീ നിലകളിൽ പ്രശോഭിച്ചു നിന്ന സൈനുദ്ദീൻ മഖ്ദൂം അൽ സ്വഗീർ 1583 / 84 ഇൽ മാഹിക്കടുത്ത ചോമ്പാലിൽ വെച്ചു നിര്യാതനായി.മഖ്ദൂം സഗീറിൻറെ ജനനം രേഖപ്പെടുത്താത്ത പലരും മരണം രേഖപ്പെടുത്തിയിട്ടുണ്ടെങ്കിലും വ്യത്യസ്താഭിപ്രായമാണ് രേഖപ്പെടുത്തിയിട്ടുള്ളത്. ഈജിപ്ഷ്യൻ ചരിത്രകാരനായ ശൈഖ് മുഹമ്മദ് അബ്ദുൽ മനഇം അന്നുമൈരി തൻറെ ത്വരീഖതുൽ ഇസ്ലാം ഫിൽ ഹിന്ദ് എന്ന ഗ്രന്ഥത്തിൽ പറഞ്ഞത് മഖ്ദൂം സഗീർ ഹിജ്‌റ 991ൽ മരണപ്പെട്ടു എന്നാണ്. ഓറിയൻറലിസ്റ്റ് ചരിത്രകാരനായ ജോർജ് സൈദാൻ തൻറെ ത്വരീഖു അദബില്ലുഗത്തിൽ അറബിയിൽ രേഖപ്പെടുത്തിയത് മഖ്ദൂം സഗീറിൻറെ മരണം 978ലാണെന്നാണ്. അദേയവസരം സൈനുദ്ദീൻ മഖ്ദൂം അഖീറിൻറെ പുത്രനും പ്രമുഖ പണ്ഡിതനുമായ അല്ലാമാ അഹ്മദ് ബാവാ മഖ്ദൂം മരണ തീയതി കൃത്യമായി ദൈവത്തിനറിയാം എന്നാണ് പറയുന്നത്. മാഹിക്കടുത്തുള്ള ചോമ്പാല കുഞ്ഞിപ്പള്ളി എന്ന ആരാധനാലയ ശ്മശാനത്തിലാണ് അദ്ദേഹത്തിന്റെ ഖബർ സ്ഥിതിചെയ്യുന്നത്.
അവലംബം
വർഗ്ഗം:മഖ്ദൂം പണ്ഡിതന്മാർ, വർഗ്ഗം:സൂഫികൾ , വർഗ്ഗം:1531-ൽ ജനിച്ചവർ
പ്രതി പൂവൻകോഴി
കായംകുളം കൊച്ചുണ്ണി എന്ന ചിത്രത്തിന് ശേഷം റോഷൻ ആൻഡ്രൂസ് സംവിധാനം ചെയ്ത് 2019 ഡിസംബർ 20ന് പ്രദർശനത്തിനെത്തിയ ഒരു മലയാളഭാഷ ത്രില്ലർ-ഡ്രാമ ചലച്ചിത്രമാണ് പ്രതി പൂവൻകോഴി (English:Prathy Poovankozhy).മഞ്ജു വാര്യരാണ് ഈ ചിത്രത്തിലെ നായിക. വസ്ത്രശാലയിലെ സെയിൽസ് ഗേളായ മാധുരി എന്ന കഥാപാത്രമായാണ് മഞ്ജു വാര്യർ എത്തിയത്. അനുശ്രീ, സൈജു കുറുപ്പ്, അലൻസിയർ, എസ്.പി.ശ്രീകുമാർ, ഗ്രേസ് ആന്റണി തുടങ്ങിയവരാണ് ചിത്രത്തിൽ മറ്റ് പ്രധാന അഭിനേതാക്കൾ. ഗോകുലം മൂവീസിന്റെ ബാനറിൽ ഗോകുലം ഗോപാലൻ നിർമ്മിച്ച ഈ ചിത്രത്തിന്റെ തിരക്കഥയും സംഭാഷണവും ഒരുക്കിയത് ഉണ്ണി ആർ ആണ്. ഉണ്ണി ആറിന്റെ സങ്കടം എന്ന ചെറുകഥയാണ് ഈ ചിത്രത്തിനാധാരം. ജി. ബാലമുരുകൻ ക്യാമറ ചലിപ്പിച്ച ഈ ചിത്രത്തിന്റെ സംഗീത സംവിധാനം നിർവഹിച്ചത് ഗോപി സുന്ദറാണ്. ഹൗ ഓൾഡ് ആർ യൂ എന്ന ബോക്സ് ഓഫീസ് ഹിറ്റ് ചിത്രത്തിന് ശേഷം റോഷൻ ആൻഡ്രൂസും, മഞ്ജു വാര്യരും ഒന്നിച്ച ചിത്രവും കൂടിയാണിത്. സെൻട്രൽ പിക്ചേഴ്സ് ഈ ചിത്രം തിയേറ്ററുകളിൽ വിതരണത്തിന് എത്തിച്ചു.റോഷൻ ആൻഡ്രൂസ് ഈ ചിത്രത്തിൽ ആന്റപ്പൻ എന്ന പ്രതിനായക വേഷം കൈകാര്യം ചെയ്തിട്ടുണ്ട്.
ഒരു തുണിക്കടയിലെ തൂപ്പുകാരിയായ ഷീബ(ഗ്രേസ് ആന്റണി),സെയിൽസ് ഗേളായ റോസ്സമ്മ(അനുശ്രീ),മാധുരി(മഞ്ജു വാര്യർ) എന്നിവരുടെ ജീവിതത്തിലേക്ക് കടന്നു വരുന്ന പുരുഷന്മാർ അവരുടെ ജീവിതത്തിലുണ്ടാകുന്ന മാറ്റങ്ങളാണ് ഈ ചിത്രത്തിന്റെ അടിസ്ഥാനം.
നിർമ്മാണം
വളരെ യാദൃച്ഛികമായാണ് റോഷൻ ആൻഡ്രൂസ് പ്രതി പൂവൻകോഴി എന്ന സിനിമയുടെ കഥ കേൾക്കുന്നത്. റോഷനും ഉണ്ണി ആറും ഒന്നിക്കുന്ന ഡീഗോ ഗാർസ്യ എന്ന സിനിമയുടെ പ്രാരംഭ ചർച്ചകൾക്കിടയിലാണ് ഉണ്ണി ആർ അദ്ദേഹത്തിനോട് ഒരു കഥ പറയുന്നത്. കഥ കേട്ടപ്പോൾത്തന്നെ റോഷൻ ഇത് ചെയ്യുന്നു എന്ന് തീരുമാനിച്ചു. പക്ഷേ മറ്റ് ചില കമ്മിറ്റ്മെന്റ്സ് ഉള്ളതുകൊണ്ട് ഒന്നും പറയാതെ അവർ പിരിഞ്ഞു.
പിന്നീട്, ചിത്രം ചെയ്യണമെന്നുള്ള തീരുമാനം എടുത്തു. പടത്തിന് എന്ത് പേരിടണമെന്ന് ഒരു തീരുമാനം അപ്പോഴും ഉണ്ടായില്ല.ഉണ്ണി ആറിൻറ്റെ ഏറെ ചർച്ച ആയ നോവലാണ് പ്രതി പൂവൻകോഴി. റോഷൻ ഉണ്ണിയോട് ചോദിച്ചു, ഈ ടൈറ്റിൽ എടുക്കട്ടെ എന്ന്? അദ്ദേഹം കുറച്ച് നേരം ആലോചിച്ച്,താടിയിലൊക്കെ പിടിച്ചിട്ട് ചോദിച്ചു ,നിർബന്ധമാണോ? നിർബ്ബന്ധമാണ് റോഷൻ പറഞ്ഞു.അങ്ങനെ ഈ ചിത്രത്തിന് പ്രതി പൂവൻകോഴി എന്ന പേര് വീണു.
റിലീസ്
മോഹൻലാലാണ് സോഷ്യൽ മീഡിയയിലൂടെ ഈ ചിത്രത്തിന്റെ ഫസ്റ്റ് ലുക്ക് പോസ്റ്റർ ആദ്യമായി പങ്കുവച്ചത്.മൂന്ന് പൂവൻ കോഴികളും മഞ്ജുവുമാണ് പോസ്റ്ററിൽ. ആകാംക്ഷ സൃഷ്ടിക്കുന്ന പോസ്റ്റർ, മഞ്ജു വാര്യരുടെ ഒരു കണ്ണിലേക്ക് മാത്രം ശ്രദ്ധ കേന്ദ്രീകരിക്കുന്ന തരത്തിലാണ് ഒരുക്കിയിരിക്കുന്നത് ചിത്രത്തിന്റെ ത്രില്ലർ സ്വഭാവം പ്രകടമാകുന്ന ട്രെയിലർ 2019 ഡിസംബർ 1ന് പുറത്തു വന്നു. നിഗൂഡത നിറഞ്ഞ വിഷ്വലോടെയാണ് ട്രെയിലർ ആരംഭിക്കുന്നത്.ചിത്രത്തിലെ ഒട്ടുമിക്ക അഭിനേതാക്കളേയും ട്രെയിലറിൽ കാണുവാൻ സാധിക്കും.
സംഗീതം
അനിൽ പനച്ചൂരാൻ വരികളെഴുതിയ ഈ ചിത്രത്തിലെ ഗാനങ്ങൾക്ക് ഗോപി സുന്ദർ ഈണം പകർന്നു.ഈ ചിത്രത്തിലെ ആദ്യ ഗാനം 2019 നവംബർ 21ന് പുറത്ത് വന്നു.
അവലംബം
''ആ കണ്ണുകളിൽ പകയോ, രോഷമോ? പ്രതി പൂവൻകോഴി ഫസ്റ്റ് ലുക്ക്'' https://www.mathrubhumi.com/mobile/
ടിമുക്വ ഇന്ത്യൻ ജനത
ടിമുക്വ എന്ന പേര് (ഫ്രഞ്ച് കുടിയേറ്റക്കാരുടെ രേഖകളിൽ “Thimogona” എന്നു രേഖപ്പെടുത്തിയിരിക്കുന്നു) യൂറോപ്യൻ കുടിയേറ്റത്തിനു മുമ്പ്, ഇന്നത്തെ ജാക്സൺവില്ലെ യിൽ അധിവസിച്ചിരുന്ന ടിമുക്വൻ ചീഫ്ഡത്തിലെ സതുരിവ (Saturiwa) ഗോത്രക്കാർ സെൻറ് ജോൺസ് നദിയ്ക്കു പടിഞ്ഞാറായി താമസിച്ചിരുന്ന മറ്റൊരു ഗോത്രമായ “ഉടിന” ( Utina) യെ സൂചിപ്പിക്കാനാണ് ആദ്യകാലത്ത് ഈ പദം ഉപയോഗിച്ചിരുന്നത്. സ്പാനീഷ് കുടിയേറ്റക്കാരും പര്യവേക്ഷകരും ഈ മേഖലയിലുള്ള മുഴുവൻ വർഗ്ഗക്കാരെയും സൂചിപ്പിക്കുവാൻ ഈ പദം ഉപയോഗിക്കുവാൻ തുടങ്ങി. ക്രമേണ ടിമുക്വൻ ഭാഷ സംസാരിക്കുന്നവരെ മാത്രം സൂചിപ്പിക്കുവാനുള്ള പദമായി ഇതു മാറി
കാലാകാലങ്ങളിൽ ചീഫ്ഡങ്ങളുടെയിടെയിൽ കോൺഫെഡറസികളും സഖ്യങ്ങളും ഉദയം കൊള്ളുകയും അസ്തമിക്കുകയും ചെയ്തിരുന്നു. ടിമുക്വൻ ജനത ഒരൊറ്റ സംഘടിത വർഗ്ഗമായി ഒരിക്കലും ഏകീകരിക്കപ്പെട്ടിരുന്നില്ല. ടിമുക്വൻ ഭാക്ഷ സംസാരിക്കുന്ന വിവിധ ഗോത്രങ്ങളും സംഘങ്ങളും വിവിധ സാസ്കാരിക പാരമ്പര്യങ്ങൾ പിന്തുടരുന്നവരായിരുന്നു. യൂറോപ്പിൽ നിന്നെത്തിയ പുതിയ സാംക്രമിക രോഗങ്ങളോട് പ്രതിരോധശേഷിയില്ലാതെ അനേകായിരം ജനങ്ങൾ ഇക്കാലത്ത് മരണമടഞ്ഞു.1595 ൽ അവരുടെ അംഗസംഖ്യ 200,000 ത്തിൽ നിന്ന് വെറും 50,000 ആയി കുറഞ്ഞു. ആകെയുണ്ടായിരുന്ന 35 ചിഫ്ഡങ്ങളിൽ വെറും 13 എണ്ണം മാത്രമാണ് ഇക്കാലത്ത് ബാക്കിയായത്. 1700 ആയപ്പോഴേയ്ക്കും ഈ വർഗ്ഗത്തിലെ ജനസംഖ്യ 1000 ആയി കുറഞ്ഞു. ഇംഗ്ലീഷ് കുടിയേറ്റക്കാരും അവരുടെ നാട്ടു സഖ്യങ്ങളും ഇവർക്കെതിരെ നടത്തിയ പോരാട്ടങ്ങളുടെ ഫലമായി പത്തൊമ്പതാം നൂറ്റാണ്ട് ആയപ്പോഴേയ്ക്കും ഈ ഗോത്രം പൂർണ്ണമായി കുറ്റിയറ്റുപോയി.
വർഗ്ഗം:അമേരിക്കൻ ഇന്ത്യൻ ജനത
മേരി ലൊവ് ക്ലെമന്റ്സ്-മാൻ
ജീവിതരേഖ
1968-ൽ ടെക്‌സസ് ടെക് യൂണിവേഴ്‌സിറ്റിയിൽ നിന്ന് ബിരുദം നേടിയ മേരി 1972 -ൽ ടെക്‌സസ് യൂണിവേഴ്‌സിറ്റിയിൽ നിന്ന് മെഡിക്കൽ ബിരുദം നേടി. 1975- ൽ ലണ്ടൻ യൂണിവേഴ്‌സിറ്റിയിൽ നിന്ന് ട്രോപ്പിക്കൽ മെഡിസിനിൽ ഡോക്ടറേറ്റും 1979 ൽ ജോൺസ് ഹോപ്കിൻസ് യൂണിവേഴ്‌സിറ്റിയിൽ നിന്ന് പബ്ലിക് ഹെൽത്ത്, പ്രത്യേകിച്ച് എപ്പിഡെമിയോളജിയിൽ ബിരുദാനന്തര ബിരുദവും നേടി.
ഔദ്യോഗിക ജീവിതം
1975 മുതൽ, മേരി ക്ലെമന്റ്സ്-മാൻ ഇന്ത്യയിൽ ലോകാരോഗ്യ സംഘടനയുടെ വസൂരി നിർമാർജന പരിപാടിയുടെ കൺസൾട്ടന്റായി പ്രവർത്തിച്ചു. പിന്നീട്, 1979 മുതൽ 1985 വരെ യൂണിവേഴ്സിറ്റി ഓഫ് മേരിലാൻഡ് സ്കൂൾ ഓഫ് മെഡിസിനിൽ അസിസ്റ്റന്റ് പ്രൊഫസറായിരുന്നു. ഈ സമയത്ത്, അവൾ യൂണിവേഴ്സിറ്റിയിലെ വാക്സിൻ വികസന കേന്ദ്രത്തിൽ ചേർന്നു. പിന്നീട് 1985-ൽ ക്ലിനിക്കൽ സ്റ്റഡീസ് വിഭാഗത്തിന്റെ മേധാവിയായി. ജോൺസ് ഹോപ്കിൻസ് ഹോസ്പിറ്റലിലെയും ബേവ്യൂ മെഡിക്കൽ സെന്ററിലെയും മെഡിക്കൽ സ്റ്റാഫിൽ അംഗമായി മേരി ക്ലെമന്റ്സ്-മാൻ സേവനമനുഷ്ഠിച്ചു. 1990-ൽ, ഇമ്മ്യൂണോളജി, മോളിക്യുലാർ ബയോളജി എന്നീ വിഭാഗങ്ങളിൽ സംയുക്ത നിയമനത്തോടെ അവർക്ക് അന്താരാഷ്ട്ര ആരോഗ്യ വിഭാഗത്തിൽ പ്രൊഫസറായി നിയമനം ലഭിച്ചു.
മാടായി നിയമസഭാമണ്ഡലം
\ 1956 ൽ കേരളം രൂപീകൃതമായതിനുശേഷം 1957 ൽ നടന്ന ആദ്യതിരഞ്ഞെടുപ്പിൽ നിലനിന്നിരുന്ന ഒരു നിയമസഭാമണ്ഡലമായിരുന്നു മാടായി നിയമസഭാമണ്ഡലം. മാടായി, മാട്ടൂൽ, കല്ല്യാശ്ശേരി, പാപ്പിനിശ്ശേരി, ചെറുകുന്ന്, കണ്ണപുരം, കുഞ്ഞിമംഗലം, എഴോം, കടന്നപ്പള്ളി, പാണപ്പുഴ എന്നീ പഞ്ചായത്തുകൾ മാടായി നിയമസഭാമണ്ഡലത്തിന്റെ ഭാഗമായിരുന്നു. 1957ലെ ഒന്നാം കേരള നിയമ സഭയിൽ മാടായി മണ്ഡലത്തെ പ്രതിനിധീകരിച്ചത് സ്വാതന്ത്ര സമര സേനാനിയും കമ്മ്യൂണിസ്റ്റ് നേതാവുമായ കെ.പി.ആർ. ഗോപാലൻ ആയിരുന്നു. 1970ൽ എം.വി.രാഘവനും ഈ മണ്ഡലത്തെ പ്രതിനിധീകരിച്ചിട്ടുണ്ട്. പുനസംഘടനയെ തുടർന്ന് പിന്നീട് ഈ മണ്ഡലം ഇല്ലാതായി. ഈ മണ്ഡലത്തിലുല്പ്പെട്ട പഞ്ചായത്തുകൾ അഴീക്കോട്, പയ്യന്നൂർ മണ്ഡലങ്ങളുടെ ഭാഗമായിതീർന്നു.
അവലംബം
വിഭാഗം:1977-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഹനോയെ തടാകം
ഫിംഗർ തടാകങ്ങളിൽ ഏറ്റവും ചെറിയ രണ്ടാമത്തെ തടാകമായ ഹനോയെ തടാകം, പ്രധാന തടാകങ്ങളുടെ പടിഞ്ഞാറ് ഭാഗത്താണ് സ്ഥിതി ചെയ്യുന്നത്. അതിന്റെ പടിഞ്ഞാറ് കാനഡൈസ് തടാകം, ഹെംലോക്ക് തടാകം, കോണസസ് തടാകം എന്നീ ചെറിയ ഫിംഗർ തടാകങ്ങളാണുള്ളത്. മറ്റ് ഫിംഗർ തടാകങ്ങളെപ്പോലെ, കോണ്ടിനെൻറൽ ഹിമാനികളുടെ വ്യാപനവും തുടർന്നുള്ള ഉരുകലും മൂലമാണ് ഹനോയെ തടാകം സൃഷ്ടിക്കപ്പെട്ടത്.
തടാകത്തിന്റെ ഉപരിതലം സമുദ്രനിരപ്പിൽ നിന്ന് ഏകദേശം 804 അടി (245 മീറ്റർ) ഉയരത്തിലാണ്. നീളത്തിൽ, ഇടുങ്ങിയ ഈ തടാകം ഏകദേശം വടക്ക്-തെക്ക് ദിശയിലേയ്ക്ക് 1,772 ഏക്കർ (7.17 ചതുരശ്ര കിലോമീറ്റർ) വിസ്തൃതിയിൽ സ്ഥിതിചെയ്യുന്നു. മറ്റ് ഫിംഗർ തടാകങ്ങളെ അപേക്ഷിച്ച് ഇത് താരതമ്യേന ആഴം കുറഞ്ഞതും ചൂടുള്ളതുമാണ്. വടക്കോട്ട് ഒഴുകുന്ന ഹനോയെ ക്രീക്ക് ആണ് ഇതിൻറെ ഔട്ട്‍ലെറ്റ്. ഹനോയെ ഇൻലെറ്റ് എന്നറിയപ്പെടുന്ന ഒരു പ്രധാന പോഷക നീർച്ചാൽ തെക്കേ അറ്റത്തുനിന്ന് തടാകത്തിലേക്ക് പ്രവേശിക്കുന്നു.
ഹെലൻ ഡി. ഗെയ്ൽ
ഒരു അമേരിക്കൻ ഡോക്ടറാണ് '''ഹെലൻ ഡി. ഗെയ്ൽ''' (ജനനം: ഓഗസ്റ്റ് 16, 1955), രാജ്യത്തെ പ്രമുഖ കമ്മ്യൂണിറ്റി ഫൗണ്ടേഷനുകളിലൊന്നായ ദി ചിക്കാഗോ കമ്മ്യൂണിറ്റി ട്രസ്റ്റിന്റെ സിഇഒയാണ്. 100 വർഷത്തിലേറെയായി, ചിക്കാഗോ കമ്മ്യൂണിറ്റി ട്രസ്റ്റ് എല്ലാവർക്കുമായി തുല്യത, അവസരം, സമൃദ്ധി എന്നിവയ്ക്കായി ആളുകൾ, ആശയങ്ങൾ, ഓർഗനൈസേഷനുകൾ, വിഭവങ്ങൾ എന്നിവ സമാഹരിച്ചു.
ജീവചരിത്രം
ചെറുകിട ബിസിനസ്സ് ഉടമയായ ജേക്കബ് ഗെയ്‌ലിന്റെയും സാമൂഹ്യ പ്രവർത്തകയായ മരിയേട്ട ഗെയ്‌ലിന്റെയും മകളായി എൻ‌വൈയിലെ ബഫല്ലോയിലാണ് ഹെലൻ ഗെയ്ൽ ജനിച്ചത്. കൊളംബിയ യൂണിവേഴ്സിറ്റിയിലെ ബർണാർഡ് കോളേജിൽ ചേർന്നു. അവിടെ നിന്ന് സൈക്കോളജിയിൽ ബിഎ നേടി. പെൻ‌സിൽ‌വാനിയ യൂണിവേഴ്സിറ്റി സ്കൂൾ ഓഫ് മെഡിസിനിൽ എം‌ഡിയും ജോൺസ് ഹോപ്കിൻസ് യൂണിവേഴ്സിറ്റി സ്കൂൾ ഓഫ് ഹൈജീനിൽ പൊതുജനാരോഗ്യത്തിലും എം‌പി‌എച്ച് നേടി. (ഇപ്പോൾ ബ്ലൂംബെർഗ് സ്കൂൾ) പീഡിയാട്രിക്സിൽ ബോർഡ് സർട്ടിഫിക്കറ്റ് നേടി, വാഷിംഗ്ടൺ ഡിസിയിലെ ചിൽഡ്രൻസ് നാഷണൽ മെഡിക്കൽ സെന്ററിൽ പീഡിയാട്രിക് മെഡിസിനിൽ റെസിഡൻസി പൂർത്തിയാക്കി. ഗെയ്‌ൽ പ്രിവന്റീവ് മെഡിസിനിൽ രണ്ടാം റെസിഡൻസി രോഗ നിയന്ത്രണ തടയൽ കേന്ദ്രങ്ങളിൽ പൂർത്തിയാക്കി
1984 മുതൽ ഗെയിൽ 20 വർഷം സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷനുമായി (സിഡിസി) ചെലവഴിച്ചു, ആഗോള ആരോഗ്യം, പകർച്ചവ്യാധി പ്രതിരോധം, നിയന്ത്രണം എന്നിവയിൽ ശ്രദ്ധ കേന്ദ്രീകരിച്ചു, പ്രത്യേകിച്ച് എച്ച്ഐവി / എയ്ഡ്സ്. 1992 മുതൽ 1994 വരെ സിഡിസിയിൽ നിന്ന് നിയമനം ലഭിച്ച ഗെയ്ൽ, യുണൈറ്റഡ് സ്റ്റേറ്റ്സ് ഏജൻസി ഫോർ ഇന്റർനാഷണൽ ഡവലപ്മെന്റിൽ (യുഎസ്എഐഡി) എയ്ഡ്സ് കോർഡിനേറ്ററും എച്ച്ഐവി / എയ്ഡ്സ് ഡിവിഷന്റെ ചീഫും ആയിരുന്നു. 1995 ൽ എച്ച്ഐവി, ടിബി, എസ്ടിഡി പ്രിവൻഷൻ (എൻ‌സി‌എച്ച്‌എസ്ടിപി) സംബന്ധിച്ച പുതുതായി സൃഷ്ടിച്ച ദേശീയ കേന്ദ്രത്തിന്റെ ആദ്യ ഡയറക്ടറായി അവർ നിയമിതനായി. അക്കാലത്ത്, യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് സർവീസിൽ അസിസ്റ്റന്റ് സർജൻ ജനറൽ, റിയർ അഡ്മിറൽ എന്നീ പേരുകളിൽ അവരെ തിരഞ്ഞെടുത്തു.
2006 മുതൽ 2015 വരെ അന്താരാഷ്ട്ര മാനുഷിക സംഘടനയായ കെയറിന്റെ പ്രസിഡന്റും സിഇഒയുമായിരുന്നു ഗെയ്ൽ. ദരിദ്ര സമൂഹങ്ങളിൽ ശാശ്വതമായ മാറ്റം വരുത്തുന്നതിന് ലോകമെമ്പാടുമുള്ള പെൺകുട്ടികളെയും സ്ത്രീകളെയും ശാക്തീകരിക്കാനുള്ള ശ്രമങ്ങൾക്ക് അവർ നേതൃത്വം നൽകി. അവളുടെ നേതൃത്വത്തിൽ, ലോകമെമ്പാടുമുള്ള ദാരിദ്ര്യം കുറയ്ക്കുന്നതിന് ദീർഘകാലമായി സ്വാധീനം ചെലുത്തുന്നതിനായി അഭിഭാഷക ശ്രമങ്ങളിലും നയപരമായ പ്രവർത്തനങ്ങളിലും CARE ശ്രദ്ധ കേന്ദ്രീകരിച്ചു. അവരുടെ നേതൃത്വത്തിൽ, സാമ്പത്തിക ഉൾപ്പെടുത്തൽ, മാതൃ ആരോഗ്യം, ഗുണനിലവാരമുള്ള പ്രാഥമിക വിദ്യാഭ്യാസത്തിലേക്കുള്ള പെൺകുട്ടികളുടെ പ്രവേശനം മെച്ചപ്പെടുത്തൽ എന്നിവയിൽ ശ്രദ്ധ കേന്ദ്രീകരിക്കുന്ന സിഗ്നേച്ചർ പ്രോഗ്രാമുകൾ ഗെയ്ൽ അവതരിപ്പിച്ചു.
2015 മുതൽ 2017 വരെ, സങ്കീർണ്ണമായ ആഗോള സാമൂഹിക വെല്ലുവിളികളെ അഭിമുഖീകരിക്കുന്നതിന് വൈവിധ്യമാർന്ന പങ്കാളികളെ ഒരുമിച്ച് കൊണ്ടുവരുന്ന ലാഭരഹിത സ്ഥാപനമായ മക്കിൻസി സോഷ്യൽ ഇനിഷ്യേറ്റീവ് (ഇപ്പോൾ മക്കിൻസി.ഓർഗ്) പ്രസിഡന്റും സിഇഒയുമായിരുന്നു ഗെയ്ൽ.
2017 ൽ, രാജ്യത്തെ ഏറ്റവും പഴക്കമേറിയതും വലുതുമായ കമ്മ്യൂണിറ്റി ഫൗണ്ടേഷനുകളിലൊന്നായ ദി ചിക്കാഗോ കമ്മ്യൂണിറ്റി ട്രസ്റ്റിന്റെ (ട്രസ്റ്റ്) സിഇഒ ആയി ഗെയ്ൽ. അവരുടെ നേതൃത്വത്തിൽ, ട്രസ്റ്റ് ചിക്കാഗോ മേഖലയിലെ വംശീയവും വർഗപരവുമായ് സമ്പത്ത് വിടവ് നികത്തുന്നതിൽ ഒരു പുതിയ തന്ത്രപരമായ ശ്രദ്ധ കേന്ദ്രീകരിച്ചു. ഈ വിടവ് അടയ്ക്കുന്നതിനുള്ള മൂന്ന് ഭാഗങ്ങളുള്ള തന്ത്രം വളരുന്ന ഗാർഹിക സ്വത്ത്, അയൽ‌വാസി നിക്ഷേപം ഉത്തേജിപ്പിക്കുക, കൂട്ടായ ശക്തി കെട്ടിപ്പടുക്കുക എന്നിവയാണ്. ആരോഗ്യം, ആഗോളവികസനം, മാനുഷിക പ്രശ്നങ്ങൾ എന്നിവയിൽ വിദഗ്ധയായി ഗെയ്‌ലിനെ അന്താരാഷ്ട്രതലത്തിൽ അംഗീകരിച്ചു. ഫോബ്‌സിന്റെ “ഏറ്റവും ശക്തരായ 100 വനിതകളിൽ ഒരാളായി”, നോൺപ്രോഫിറ്റ് ടൈംസിന്റെ “പവർ ആന്റ് ഇൻഫ്ലുവൻസ് ടോപ്പ് 50”, ചിക്കാഗോ മാഗസിൻ “ചിക്കാഗോയിലെ ഏറ്റവും ശക്തരായ 50 വനിതകൾ” എന്നിവയിൽ ഒരാളായി അവർ തിരഞ്ഞെടുക്കപ്പെട്ടു. ന്യൂയോർക്ക് ടൈംസ്, ദി വാഷിംഗ്ടൺ പോസ്റ്റ്, ഫോബ്‌സ് വുമൺ, ഗ്ലാമർ, ഓ മാഗസിൻ, നാഷണൽ പബ്ലിക് റേഡിയോ, സി‌എൻ‌എൻ തുടങ്ങിയ മാധ്യമങ്ങൾ അവരെ അവതരിപ്പിച്ചു.
ഗെയ്‌ലിന് 18 ഓണററി ബിരുദങ്ങൾ ലഭിക്കുകയും വാഷിംഗ്ടൺ സർവകലാശാലയിലും എമോറി യൂണിവേഴ്‌സിറ്റിയിലും ഫാക്കൽറ്റി നിയമനങ്ങൾ നടത്തുകയും ചെയ്തു. ആഗോള, ഗാർഹിക പൊതുജനാരോഗ്യ പ്രശ്നങ്ങൾ, ദാരിദ്ര്യ നിർമ്മാർജ്ജനം, ലിംഗസമത്വം, സാമൂഹിക നീതി എന്നിവയെക്കുറിച്ച് നിരവധി ശാസ്ത്രീയ ലേഖനങ്ങൾ അവർ പ്രസിദ്ധീകരിച്ചു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ മനുഷ്യസ്‌നേഹികൾ വർഗ്ഗം:1955-ൽ ജനിച്ചവർ
പി.ആർ. തിലകം
തിരുവാരൂർ തിലകം എന്നറിയപ്പെടുന്ന ഇന്ത്യൻ സംഗീതസംവിധായകയും, ഗായകയും, തമിഴ്‌നാട്ടിൽ പ്രചാരത്തിലുള്ള പരമ്പരാഗത നൃത്ത നാടകമായ കുരവഞ്ചിയുടെ വക്താവുമാണ് '''പി.ആർ. തിലകം'''. തിരുവാരൂരിലെ ത്യാഗരാജ ക്ഷേത്രത്തിൽ ആരാധനയ്ക്കായി സമർപ്പിക്കപ്പെട്ട സ്ത്രീകളുടെ ഒരു വിഭാഗമായ ഇസായ് വെല്ലാർ സമുദായത്തിലെ കോണ്ടി പരമ്പര (കോണ്ടി പൈതൃകം) സ്വദേശിയാണ് തിരുവാരൂർ തിലകം.
ത്യാഗരാജ ക്ഷേത്രത്തിന് പേരുകേട്ട തമിഴ്‌നാട്ടിലെ തിരുവാരൂരിലാണ് 1926-ൽ കോണ്ടി ദേവദാസികളിൽ അവസാനത്തെ ഒരാളായി നർത്തകരുടെ കുടുംബത്തിൽ തിലകം ജനിച്ചത്. അവരുടെ മുത്തശ്ശിയായ നൃത്ത നാടകത്തിലെ ശ്രദ്ധേയയായ കാമലമ്പലിൽ നിന്ന് തിലകം കുറവഞ്ചി പഠിക്കുകയും ഇന്ത്യയിലും വിദേശത്തും നിരവധി പൊതു വേദികളിൽ ഇവ അവതരിപ്പിക്കുകയും ചെയ്തു. 1997-ൽ സംഗീത നാടക അക്കാദമി അവാർഡിന് ഇവർ അർഹയായി. കലകൾക്ക് നൽകിയ സംഭാവനകൾക്കായി 2007-ൽ ഭാരത സർക്കാർ അവർക്ക് ഭാരതത്തിലെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ നൽകി ആദരിച്ചു. ഇന്ദിരാഗാന്ധി നാഷണൽ സെന്റർ ഫോർ ആർട്‌സ് അവളുടെ പ്രകടനം വീഡിയോ ഡോക്യുമെന്റേഷൻ ചെയ്തു വെക്കുകയും, അവരുടെ ജീവിത കഥ ഒരു മാസികയിൽ തിരഞ്ഞെടുത്ത ലേഖനമായി പ്രസിദ്ധീകരിക്കുകയും ചെയ്തു.
കോലഴി ഗ്രാമപഞ്ചായത്ത്
തൃശ്ശൂർ ജില്ലയിലെ തൃശ്ശൂർ താലൂക്കിൽ പുഴയ്ക്കൽ ബ്ലോക്കിലാണ് 16.62 ചതുരശ്രകിലോമീറ്റർ വിസ്തീർണ്ണമുള്ള കോലഴി ഗ്രാമപഞ്ചായത്ത് സ്ഥിതിചെയ്യുന്നത്. ഈ ഗ്രാമപഞ്ചായത്തിന് 17 വാർഡുകളാണുള്ളത്.
പി.ആർ. തിലകം
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:1926-ൽ ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
ബ്രെഷ വെബ്
ബ്രെഷ വെബ് (ജനനം: ബ്രെഷെയ് റെനി വെബ്; മെയ് 6, 1984) ഒരു അമേരിക്കൻ നടിയാണ്. 2010 മുതൽ 2014 വരെ സംപ്രേക്ഷണം ചെയ്യപ്പെട്ട ലവ് ദാറ്റ് ഗേൾ! എന്ന ടി.വി. വൺ ഹാസ്യ പരമ്പരയിലെ ഇമ്യൂണിക്ക് ജെഫേഴ്സൺ എന്ന കഥാപാത്രത്തിലൂടെ അറിയപ്പെടുന്ന അവർ റൺ ദ വേൾഡ് എന്ന പരമ്പരയിൽ റെനി റോസ് എന്ന കഥാപാത്രമായും പ്രത്യക്ഷപ്പെട്ടു. മീറ്റ് ദ ബ്ലാക്ക്‌സ് (2016), സെക്‌സ്‌റ്റപ്ലെറ്റ്‌സ് (2019), എ ഫാൾ ഫ്രം ഗ്രേസ് (2020) എന്നീ ചലച്ചിത്രങ്ങളിലും അവർ സുപ്രധാന വേഷങ്ങൾ ചെയ്തിട്ടുണ്ട്.
പബ്മെഡ്
മുഖ്യമായും, ആരോഗ്യശാസ്ത്രത്തിലും ജീവശാസ്ത്രത്തിലുമുള്ള ആധികാരികമായ അവലംബങ്ങളുടെ വിവരസഞ്ചയമായ മെഡ്‌ലൈൻ (Medline) ഡാറ്റാബേസിന്റെ ഉള്ളടക്കം തെരയുവാൻ സഹായിക്കുന്ന ഒരു സൗജന്യ ഇന്റർനെറ്റ് തെരച്ചിൽ യന്ത്രം അഥവാ സെർച്ച് എഞ്ചിൻ ആണു് പബ്‌മെഡ് (PubMed). അമേരിക്കയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ ഉപവിഭാഗമായ യുണൈറ്റെഡ് സ്റ്റേറ്റ്സ് നാഷണൽ ലൈബ്രറി ഓഫ് മെഡിസിന്റെ (United States National Library of Medicine -  NLM) ഭാഗമായ നാഷണൽ സെന്റർ ഫോർ ബയോടെക്‌നോളജി ഇൻഫർമേഷൻ ആണു് എൻട്രെസ് (Entrez) എന്ന വിവരശേഖരണവ്യവസ്ഥയുടെ ഒരു ഘടകമായി മെഡ്‌ലൈൻ ഡാറ്റാബേസ് പരിപാലിക്കുന്നതു്. 1971 മുതൽ 1997 വരെ, മെഡ്‌ലൈൻ വിവരങ്ങൾ വായിച്ചറിയുവാനുള്ള വഴി അക്കാദമിൿ സ്ഥാപനങ്ങളുടെയോ ലൈബ്രറികളുടേയോ ഓൺലൈൻ ചാനലുകളിലൂടെ മാത്രമായിരുന്നു. എന്നാൽ 1996 ജനുവരി മുതൽ പബ്മെഡ് സംവിധാനം നിലവിൽ വന്നു. 1997 ജൂണിൽ അമേരിക്കൻ വൈസ് പ്രസിഡണ്ട് അൽ ഗോർ ഒരു പൊതുപരിപാടിയിൽ വെച്ച് പബ്‌മെഡ് സേവനം സൗജന്യവും സാർവ്വത്രികവുമായി പ്രാപ്യമാക്കിയതായി പ്രഖ്യാപിച്ചു. ഇതോടെ, ഇന്റർനെറ്റ് വഴി ആർക്കും സ്വന്തം വീട്ടിൽ നിന്നോ ഓഫീസിൽ നിന്നോ വിദ്യാലയത്തിൽനിന്നോ മറ്റിടങ്ങളിൽനിന്നോ പബ്മെഡ് ഉപയോഗിച്ച് ആധികാരികമായ മെഡിക്കൽ ലേഖനങ്ങൾ വായിച്ചെടുക്കാമെന്നായി.
പബ്‌മെഡിന്റെ ഉള്ളടക്കം
പബ്മെഡ് നിഷ്കർഷിക്കുന്ന ശാസ്ത്രീയനിലവാരങ്ങൾ പുലർത്തുന്നതും മികച്ച ആധികാരികതയുള്ളതുമായ ജേർണ്ണലുകൾ മാത്രമാണു് പബ്മെഡിൽ അടയാളപ്പെടുത്തുന്നതു്. അതിനാൽ, മറ്റ് ഇന്റർനെറ്റ് സെർച്ച് എഞ്ചിനുകളിൽ പതിവുള്ളതുപോലെ, വ്യാജമോ അർദ്ധവാസ്തവമോ ആയ ലേഖനങ്ങൾ സാധാരണ നിലയിൽ ഇത്തരം തെരച്ചിലിൽ ഉത്തരമായി വന്നുപെടാറില്ല.
മെഡ്‌ലൈൻ ഡാറ്റാബേസിനുപുറമേ, 1951 വരെയുണ്ടായിരുന്ന ഇൻഡെക്സ് മെഡിക്കസ് എന്ന അച്ചടിലേഖനങ്ങളുടെ അവലംബങ്ങൾ, ഇൻഡെക്സ് മെഡിക്കസിൽ ഉൾപ്പെടാതെ പോയ, അതിനുമുമ്പുണ്ടായിരുന്ന ചില ലേഖനങ്ങൾ,  മെഡ്‌ലൈനിൽ ഇനിയും ചേർത്തിട്ടില്ലാത്ത ഏറ്റവും പുതിയ ലേഖനങ്ങൾ, സമ്പൂർണ്ണരൂപത്തിലുള്ള ചില വൈദ്യശാസ്ത്രഗ്രന്ഥങ്ങൾ തുടങ്ങിയവയും പബ്മെഡ് തെരച്ചിലുകളിൽ ലഭ്യമാണു്.
2015ന്റെ തുടക്കത്തിലെ കണക്കനുസരിച്ച് പബ്-മെഡിൽ 1996 മുതലുള്ള രണ്ടരക്കോടിയോളം രേഖകൾ ലഭ്യമാണു്. ഇതിനുപുറമേ, 1865 മുതലുള്ള തെരഞ്ഞെടുത്ത ചിലരേഖകളും  1809 മുതൽക്കുള്ള ഏതാനും ലേഖനങ്ങളും ഈ വിവരസഞ്ചയത്തിൽ ഉൾപ്പെടുന്നു. കൂടാതെ, ഓരോ വർഷവും അഞ്ചു ലക്ഷത്തോളം പുതിയ ലേഖനങ്ങളുടെ കണ്ണികൾ കൂടി ഈ പട്ടികയിൽ ചേർക്കപ്പെടുന്നുണ്ടു്. മൊത്തം ലേഖനങ്ങളിൽ പകുതിയോളം എണ്ണത്തിനു് സംക്ഷിപ്തങ്ങളും (abstract)  മറ്റുള്ളവയ്ക്കു് പൂർണ്ണരൂപത്തിലേക്കുള്ള കണ്ണികളും ലഭ്യമാണു്. ഏകദേശം 40 ലക്ഷത്തോളം ഗവേഷണരേഖകൾ പൂർണ്ണരൂപത്തിൽ തന്നെ ഏതു വായനക്കാരനും ലഭ്യമാണു്.
പുറത്തേക്കുള്ള കണ്ണികൾ
വർഗ്ഗം:നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത്
ബെൽഡിംഗ്സ് യെല്ലോത്രോട്ട്
ആവാസം
ജലവുമായി വളരെയധികം ബന്ധപ്പെട്ടാണ് ഈ പക്ഷി ജീവിക്കുന്നത്. ജലാശയത്തിനു പതിനഞ്ച് മീറ്റർ ചുറ്റളവിൽ ഉള്ള ഇടങ്ങളിൽ ഇവ കൂട് നിർമ്മിക്കുന്നു. ഇവയെ ജലാശയങ്ങൾക്ക് 50 മീറ്ററിൽ അധികം ദൂരെ ആയി കാണുവാനും കഴിയില്ല. ചതുപ്പുകൾ പോലെയുള്ള പ്രദേശങ്ങളിൽ നിന്നുമുള്ള പ്രാണികൾ ആണ് ഇവയുടെ പ്രധാന ആഹാരം.
ഇവയുടെ ആവാസ സ്ഥാനങ്ങളായ തണ്ണീർത്തടങ്ങൾ ഇന്ന് വളരെ അധികം ഭീഷണി നേരിടുന്നു.
മാടായി കലാപം
അവലംബം
വർഗ്ഗം:സംഭവങ്ങൾ
ഹിലാരി ബർട്ടൺ
ഹിലാരി ബർട്ടൺ (ജനനം: 1982 ജൂലൈ 1) ഒരു അമേരിക്കൻ അഭിനേത്രിയും നിർമ്മാതാവുമാണ്. MTV യുടെ ടോട്ടൽ റിക്വസ്റ്റ് ലിവ് എന്ന പരിപാടിയുടെ ഒരു മുൻ ഹോസ്റ്റ് ആയിരുന്ന ഹിലാരി ബർട്ടൺ WB/CW യുടെ നാടകപരമ്പരയായിരുന്ന വൺ ട്രീ ഹില്ലിൽ പെയ്ട്ടൺ സോയർ എന്ന കഥാപാത്രമായി ആറു സീസണുകളിൽ (2003 മുതൽ 2009 വരെ) പ്രത്യക്ഷപ്പെട്ടിരുന്നു. ഔവർ വെരി ഓൺ, സോൾസ്റ്റൈസ്, ദ ലിസ്റ്റ് തുടങ്ങിയ ചിത്രങ്ങളിലെ പ്രധാന വേഷങ്ങളോടെ ബർട്ടൺ പ്രേക്ഷക ഹൃദയങ്ങളിൽ ചിരപ്രതിഷ്ഠ നേടി. യു.എസ്.എ. നെറ്റ്വർക്കിൻറെ ക്രൈം ഡ്രാമാ പരമ്പരയായ വൈറ്റ് കോളറിൽ (2010 - 13) സാറാ എല്ലിസ് എന്ന കഥാപാത്രമായും 2013 ൽ എബിസിയുടെ മെഡിക്കൽ ഡ്രാമ പരമ്പരയായ ഗ്രെയ്സ് അനാട്ടമിയിൽ ഡോ. ലോറൻ ബെസ്വെൽ എന്ന കഥാപാത്രമായും വേഷമിട്ടിരുന്നു. 2014-ൽ, എബിസിയുടെ ഹ്രസ്വകാല പരമ്പരയായ ഫോർഎവറിൽ മോളി ഡാവിസ് ആയും 2015 ലെ സിബിഎസ് ഹ്രസ്വകാല പരമ്പരയായ എക്സ്റ്റാൻറ് എന്ന ശാസ്ത്ര കഥാപരമ്പരയിൽ ആവർത്തന കാഥാപാത്രമായ അന്ന ഷീഫറായും പ്രത്യക്ഷപ്പെട്ടിരുന്നു. 2016 ൽ ഫോക്സ് ആക്ഷൻ പരമ്പരയായ ലെഥൽ വെപ്പണിൽ ആവർത്തിച്ചു വരുന്ന കഥാപാത്രമായ DEA (ഡ്രഗ് എൻഫോർസ്മെൻറ് അഡ്മിനിസ്ട്രേഷൻ) എജൻറ്, കാരൻ പാമറായി വേഷമിട്ടു.
ജീവിതരേഖ
ബർട്ടൻ വിർജീനിയയിലെ സ്റ്റെർലിങ്ങിലാണ് ജനിച്ചത്. പിതാവ് ഒരു മുൻകാല ഗ്രീൻ ബെററ്റും (യു.എസ്. ആർമി സ്പെഷ്യൽ ഫോർസ് അംഗം) മാതാവ് ഒരു റിയൽ എസ്റ്റേറ്റ് ഏജന്റുമായിരുന്നു. മൂന്നു സഹോദരന്മാരുൾപ്പെടെയുള്ള നാലു മക്കളിൽ മൂത്തയാളായിരുന്നു ഹിലാരി ബർട്ടൺ.
അവലംബം
വർഗ്ഗം:1982-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
അബലാ ബോസ്
സ്ത്രീകളുടെ വിദ്യാഭ്യാസത്തിനും വിധവകളുടെ ഉന്നമനത്തിനുമായി പ്രവർത്തിച്ചിരുന്ന ഒരു സാമൂഹ്യപ്രവർത്തകയായിരുന്നു ലേഡി അബലാ ബോസ് (ബംഗാളി: অবলা বসু) (8 ഏപ്രിൽ 1864 – 26 ഓഗസ്റ്റ് 1951).
ആദ്യകാലജീവിതം
1864 ഏപ്രിൽ 8-ന് ധാക്കയിൽ തെലിർബാഗിൽ പ്രശസ്തമായ ദാസ് കുടുംബത്തിൽ ദുർഗാ മോഹൻ ദാസിന്റെ മകളായി ജനിച്ചു. ബംഗ മഹിളാ വിദ്യാലയ, ബെതൂൺ സ്കൂൾ എന്നിവിടങ്ങളിലെ ആദ്യകാലവിദ്യാർഥികളിലൊരാളായിരുന്നു. കൽക്കട്ട മെഡിക്കൽ കോളേജിൽ പ്രവെശനം നിഷേധിക്കപ്പെട്ടതിനെത്തുടർന്ന് 1882-ൽ മദ്രാസ് മെഡിക്കൽ കോളേജിൽ ബംഗാൾ ഗവണ്മെന്റിന്റെ സ്കോളർഷിപ്പോടെ ചേർന്നെങ്കിലും അനാരോഗ്യം നിമിത്തം പഠനം പൂർത്തീകരിക്കുവാൻ കഴിഞ്ഞില്ല. 1887-ൽ പ്രശസ്ത ശാസ്ത്രജ്ഞൻ ജഗദീശ് ചന്ദ്രബോസുമായുള്ള വിവാഹം നടന്നു.
പ്രവർത്തനങ്ങൾ
സ്ത്രീകളുടെ വിദ്യാഭ്യാസവും വിധവകൾക്കുള്ള സാമ്പത്തികസഹായവും ലക്ഷ്യമിട്ട് അവർ 1915-ൽ നാരി ശിക്ഷാ സമിതി സ്ഥാപിച്ചു. ദേശ്ബന്ധു ചിത്തരഞ്ജൻ ദാസ്‌, ജാദുമതി മുഖർജി, ആചാര്യ പ്രഫുല്ല ചന്ദ്ര റേ,പ്രിയംബദ ബാനർജി, നീൽരത്തൻ സർക്കാർ, ബിമല ദാസ്‌, സർ ദേവപ്രസാദ്‌ സർബാധികാരി, സർ ഡി.സി. മിറ്റർ,സ്വാമി ശാരദനന്ദ, പ്രഫുല്ലനാഥ്‌ ടാഗോർ, എസ്‌.എം. ബോസ്‌,ചാരുബാല മിറ്റർ, സുപ്രവ റേ മുതലായവരും ഈ ഉദ്യമത്തിൽ അവരോടൊപ്പമുണ്ടായിരുന്നു. ഈ സംഘടന ഗ്രാമീണ മേഖലയിൽ 200-ഓളം വിദ്യാഭ്യാസസ്ഥാപനങ്ങൾ നിർമ്മിക്കുകയുണ്ടായി. 1910-1916 കാലഘട്ടത്തിൽ അവർ ബ്രഹ്മോ ബാലികാ ശിക്ഷാലയയുടെ സെക്രട്ടറിയായി പ്രവർത്തിച്ചിരുന്നു. 1916-ൽ ജഗദീശ് ചന്ദ്രബോസിന് സർ പദവി ലഭിച്ചതോടെ അബല ലേഡി ബോസ് എന്നറിയപ്പെട്ടു.
1951 ഏപ്രിൽ 26-ന് നിര്യാതയായി.
കുറുവാളൂർ
കേരളത്തിലെ കോഴിക്കോട് ജില്ലയിലെ അത്തോളി ഗ്രാമപഞ്ചായത്തിന്റെ രണ്ടാം വാർഡിന്റെ  ഭാഗമായ ഒരു പ്രദേശമാണ് കുറുവാളൂർ (Kuruvaloor). അത്തോളി ഉള്ളിയേരി എന്നി പ്രദേശങ്ങളുടെ മധ്യഭാഗത്തായി വരുന്ന പ്രദേശമാണിത്. കോഴിക്കോട് പാർലമെന്റ് മണ്ഡലം ബാലുശ്ശേരി നിയമസഭാ മണ്ഡലം എന്നിവയിൽ ഉൾപ്പെടുന്നു.
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
നേതാജി സുഭാഷ് മെഡിക്കൽ കോളേജ് ആൻഡ് ഹോസ്പിറ്റൽ
2020 ൽ സ്ഥാപിതമായ നേതാജി സുഭാഷ് മെഡിക്കൽ കോളേജ് ആൻഡ് ഹോസ്പിറ്റൽ, ബിഹാറിലെ പട്നയിലെ ബിഹ്തയിൽ സ്ഥിതി ചെയ്യുന്ന ഒരു സ്വകാര്യ മെഡിക്കൽ കോളേജും ആശുപത്രിയുമാണ്. ഈ കോളേജിൽ വർഷത്തിൽ 100 ബാച്ചിലർ ഓഫ് മെഡിസിൻ ആൻഡ് സർജറി (എം.ബി.ബി.എസ്.) സീറ്റ് ഉണ്ട്. ഈ കോളേജ് ആര്യഭട്ട നോളജ് യൂണിവേഴ്‌സിറ്റിയുമായി അഫിലിയേറ്റ് ചെയ്‌തതും ദേശീയ മെഡിക്കൽ കമ്മീഷന്റെ അംഗീകാരമുള്ളതുമാണ്. പട്നയിലെ ബിഹ്തയിലെ അംഹാരയിൽ സിത്വാന്തോ ദേവി മഹിളാ കല്യാൺ സൻസ്ഥാനാണ് നേതാജി സുഭാഷ് മെഡിക്കൽ കോളേജ് & ഹോസ്പിറ്റൽ സ്ഥാപിച്ചത്. എംബിബിഎസ് കോഴ്‌സിലേക്കുള്ള എല്ലാ പ്രവേശനങ്ങളും കർശനമായി അഖിലേന്ത്യാ പ്രവേശന പരീക്ഷയിൽ (നീറ്റ് യുജി) നേടിയ മെറിറ്റിനെ അടിസ്ഥാനമാക്കിയുള്ളതാണ്, ബിരുദാനന്തര കോഴ്‌സുകൾക്കു നീറ്റ് പിജി യും.
ഇതും കാണുക
• ഇന്ത്യയിലെ ഹോസ്പിറ്റലുകളുടെ പട്ടിക
അവലംബം
വർഗ്ഗം:ബീഹാറിലെ മെഡിക്കൽ കോളേജുകൾ
ഗ്രാമേഴ്സി പാർക്ക്
യുണൈറ്റഡ് സ്റ്റേറ്റ്സിലെ ന്യൂ യോർക്ക് നഗരത്തിലെ മൻഹട്ടനിലെ ചെറിയ സ്വകാര്യ പാർക്കും ഗ്രാമേഴ്സി എന്നറിയപ്പെടുന്ന അതിന്റെ ചുറ്റുവട്ടവും കൂടിചേർത്ത് ഗ്രാമേഴ്സി പാർക്ക് എന്നറിയപ്പെടുന്നു.
അവലംബം
Informational notes
വെണ്ണൂർ പള്ളി
എ ഡി 52 ൽ കപ്പലിറങ്ങിയ വിശുദ്ധ തോമാശ്ലീഹാ സ്ഥാപിച്ച ഏഴു സഭാ സമൂഹങ്ങളിൽ അമ്പഴക്കാട് സഭാ സമൂഹത്തിൽ ഉൾപ്പെട്ട വെള്ളാരം കല്ലുകളുടെ നാടായിരുന്നു ഇന്ന് കാണുന്ന വെണ്ണൂർ ഭൂപ്രദേശം. അർണോസ് പാതിരിയുടെയും വിശുദ്ധ ഏവുപ്രായയുടെയും മിഷിനറീസ് പ്രവർത്തനങ്ങളാൽ തഴിച്ചു വളർന്ന അമ്പഴക്കാടിനൊപ്പം വെണ്ണൂർ ,കല്ലൂർ ,മേലഡൂർ ,വൈന്തല പ്രദേശങ്ങളും ക്രിസ്തീയ വിശ്വാസത്താൽ വളർന്നു വന്നു
ഗ്രാമേഴ്സി പാർക്ക്
അവലംബം
Citations
കൂടുതൽ വായനയ്ക്ക്
പുറം കണ്ണികൾ
Images
വെണ്ണൂർ പള്ളി
പ്രത്യേകത
വിളിച്ചാൽ വിളികേൾക്കുന്ന വെണ്ണൂരമ്മ എന്നാണ് നാട്ടുകാർ ഇടവക മധ്യസ്ഥേയെ വിളിക്കുന്നത്. എന്റെ സങ്കേതത്തിൽ ഓടി വരുന്നവരെ ഞാൻ ഒരിക്കലും കൈ വെടിയുകില്ല എന്ന അമ്മയുടെ വാക്കുകളാണ് ഇവിടെ നിറവേറിക്കൊണ്ടിരിക്കുന്നതു , കേരളത്തിലെ അപൂർവം മാതാവിന്റെ രൂപങ്ങളിൽ ഒന്നാണ് ഇവിടെ പ്രതിഷ്ട്ടിച്ചിരിക്കുന്നതു.
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
ബെഞ്ചമിൻ ഹാരിസൺ
യുണൈറ്റഡ് സ്റ്റേറ്റ്സിന്റെ 23 ആമത്തെ പ്രസിഡന്റായിരുന്നു ബെഞ്ചമിൻ ഹാരിസൺ. അദ്ദേഹത്തിന്റെ ഭരണകാലം 1889 മുതൽ 1893 വരെയായിരുന്നു. അമേരിക്കയുടെ ഒമ്പതാമത്തെ പ്രസിഡന്റ് വില്ല്യം ഹെൻട്രി ഹാരിസൺന്റെ പൌത്രനായിരുന്നു.
വർഗ്ഗം:അമേരിക്കൻ പ്രസിഡണ്ടുമാർ
അഭിഷേക് ഹാസ്ര
ഭാരതീയനായ കലാകാരനാണ് അഭിഷേക് ഹാസ്ര. ആവിഷ്കാരത്തിനായി വീഡിയോ, പ്രിന്റ്, അവതരണങ്ങൾ തുടങ്ങി വൈവിധ്യമാർന്ന മാധ്യമങ്ങൾ ഉപയോഗിക്കാറുണ്ട്.
ജീവിതരേഖ
1977 ൽ കൊൽക്കത്തയിൽ ജനിച്ചു. താമസവും പ്രവർത്തനവും ബംഗ്ലൂരുവിൽ.
അവലംബം
വർഗ്ഗം:1977-ൽ ജനിച്ചവർ വർഗ്ഗം:ഇന്ത്യൻ കലാകാരന്മാർ വർഗ്ഗം:കൊച്ചി-മുസിരിസ് ബിനാലെ 2016
മറ്റിൽഡെ മൊണ്ടോയ
മറ്റിൽഡെ പെട്ര മൊണ്ടോയ ലഫ്രാഗ്വ (ജനനം. മെക്സിക്കോ സിറ്റി, മാർച്ച് 14, 1859 - മരണം. മെക്സിക്കോ സിറ്റി, ജനുവരി 26, 1939) മെക്‌സിക്കോയിലെ ആദ്യത്തെ വനിതാ വൈദ്യനായിരുന്നു. തുടക്കത്തിൽ ഒരു മിഡ്‌വൈഫായി ജോലി ചെയ്തിരുന്ന അവർ, വൈദ്യശാസ്ത്ര വിദ്യാലയത്തിൽ ചേർന്ന് ബിരുദം നേടിയ ആദ്യത്തെ വനിതകളിൽ ഒരാളെന്ന നിലയിൽ ശ്രദ്ധിക്കപ്പെടുകയും, ഒടുവിൽ 1887-ൽ ഡോക്ടറേറ്റ് നേടുകയും ചെയ്തു. പിന്നീട് അവർ ഒരു ശസ്ത്രക്രിയാ വിദഗ്ധയും പ്രസവചികിത്സകയുമായി മാറി. സ്ത്രീകളുടെ അവകാശങ്ങൾ സാമൂഹികമായി നേടിയെടുക്കുന്നതിലും സ്ത്രീകൾക്ക് വിദ്യാഭ്യാസം, തൊഴിൽ തുടങ്ങിയ മേഖലകളിൽ പക്ഷപാതരഹിതമായ അവസരങ്ങൾ നേടുന്നതിനായി പ്രവർത്തിക്കുന്ന പല പ്രസ്ഥാനങ്ങളിലും മറ്റിൽഡെ മൊണ്ടോയ ഒരു സുപ്രധാന പങ്ക് വഹിച്ചിരുന്നു.
ജീവിതരേഖ
സോലെഡാഡ് ലാഫ്രഗ്വയുടെയും ജോസ് മരിയ മൊണ്ടോയയുടെയും രണ്ടാമത്തെ മകളായിരുന്നു മാറ്റിൽഡെ മോണ്ടോയ. സഹോദരിയുടെ മരണം കാരണം അവൾ ഏകമകളെപ്പോലെയാണ് വിദ്യാഭ്യാസം നടത്തിയത്. വളരെ ചെറുപ്പം മുതലേ അമ്മയുടെ പിന്തുണയും ശിക്ഷണവും ലഭിച്ച മറ്റിൽഡ് പഠനത്തിൽ താൽപ്പര്യം കാണിക്കാൻ തുടങ്ങി. 12-ാം വയസ്സിൽ പ്രാഥമിക വിദ്യാഭ്യാസം പൂർത്തിയാക്കിയെങ്കിലും, ഉന്നത വിദ്യാഭ്യാസത്തിൽ പ്രവേശിക്കാൻ അവളുടെ ചെറു പ്രായം തടസമായിരുന്നു. ഗൈനക്കോളജിയും പ്രസവചികിത്സയും പഠിക്കാൻ മാതാവിനോടൊപ്പം അവളുടെ കുടുംബവും അവളെ പ്രോത്സാഹിപ്പിച്ചിരുന്നു. പിതാവിന്റെ മരണശേഷം, മറ്റിൽഡെ ഒബ്‌സ്റ്റട്രിക്‌സും മിഡ്‌വൈഫറിയും പഠിപ്പിക്കുന്ന സ്‌കൂളിൽ ചേർന്നു. സ്കൂൾ നാഷണൽ സ്കൂൾ ഓഫ് മെഡിസിനുമായി അഫിലിയേറ്റ് ചെയ്തിരുന്ന ഈ സ്കൂളിലെ പഠനത്തിനുശേഷം അവൾ സാൻ ആന്ദ്രെസിലെ ഒരു ആശുപത്രിയിൽ പ്രാക്ടീസ് ചെയ്തു. പിന്നീട് അവളുടെ കുടുംബം അഭിമുഖീകരിച്ച സാമ്പത്തിക പ്രതിസന്ധികളെത്തുടർന്ന് ഈ കരിയർ ഉപേക്ഷിക്കാൻ അവൾ നിർബന്ധിതയായി. തുടർന്ന് റിവില്ലഗിഗെഡോയിലെ തെരുവുകളിൽ സ്ഥിതി ചെയ്യുന്ന ഹൗസ് ഓഫ് മെറ്റേണിറ്റിയിലെ സ്‌കൂൾ ഓഫ് മിഡ്‌വൈവ്‌സ് ആൻഡ് ഒബ്‌സ്റ്റട്രിക്‌സിൽ ചേരാൻ അവൾ തീരുമാനിച്ചു.
മെഡിക്കൽ വിദ്യാഭ്യാസം
16 വയസ്സുള്ളപ്പോൾ, മൊണ്ടോയയ്ക്ക് മിഡ്‌വൈഫ് പദവി ലഭിച്ചതോടെ 18 വയസ്സ് വരെ പ്യൂബ്ലയിൽ അവർ പരിശീലനം നടത്തി. ഡോക്ടർമാരായ ലൂയിസ് മുനോസ്, മാനുവൽ സോറിയൻ എന്നിവരുടെ ശിക്ഷണത്തിൽ ഒരു ശസ്ത്രക്രിയാ സഹായിയായി തുടക്കത്തിൽ അവർ പ്രവർത്തിച്ചു.
അവലംബം
വർഗ്ഗം:1859-ൽ ജനിച്ചവർ വർഗ്ഗം:1939-ൽ മരിച്ചവർ
ഇന്ദിര ശർമ്മ
കുട്ടികളുടെ മാനസികാരോഗ്യത്തിലും സ്ത്രീകളുടെ മാനസികാരോഗ്യത്തിലും വൈദഗ്ധ്യമുള്ള ഒരു ഇന്ത്യൻ സൈക്യാട്രിസ്റ്റാണ് ഡോ. ഇന്ദിര ശർമ്മ. ബനാറസ് ഹിന്ദു യൂണിവേഴ്സിറ്റിയിലെ പ്രൊഫസറും സൈക്യാട്രി വിഭാഗം മേധാവിയുമാണ് അവർ. 2013 ജനുവരിയിൽ അവർ ഇന്ത്യൻ സൈക്യാട്രിക് സൊസൈറ്റിയുടെ പ്രസിഡന്റായി തിരഞ്ഞെടുക്കപ്പെട്ടു.
റഫറൻസുകൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ജീവിച്ചിരിക്കുന്ന പ്രമുഖർ
കാട്ടൂർ ഗ്രാമപഞ്ചായത്ത്
തൃശ്ശൂർ ജില്ലയിലെ മുകുന്ദപുരം താലൂക്കിൽ ഇരിഞ്ഞാലക്കുട ബ്ലോക്കിലാണ് 11.70 ചതുരശ്രകിലോമീറ്റർ വിസ്തീർണ്ണമുള്ള കാട്ടൂർ ഗ്രാമപഞ്ചായത്ത് സ്ഥിതി ചെയ്യുന്നത്. ആദ്യത്തെ പഞ്ചായത്ത് പ്രസിഡണ്ട് സി.കെ.കൃഷ്ണൻ മാസ്റ്റർ.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
കമല ശ്രീവാസ്തവ
ഗീത് വടിക എന്ന പുസ്തകം 2010 ജനുവരി 8 ന് അവർ പ്രസിദ്ധീകരിച്ചു. സംഗീത നാടക് അക്കാഡ്മി, യുപി, ഉത്തർപ്രദേശ് സൻസ്ഥാൻ എന്നിവയിൽ നിന്നും അവാർഡുകളും ലഭിച്ചു.
2016 മാർച്ചിൽ ഉത്തർപ്രദേശ് സർക്കാരിന്റെ പരമോന്നത പുരസ്കാരം യഷ് ഭാരതി ലഭിച്ചു.
പുറംകണ്ണികൾ
വർഗ്ഗം:ഇന്ത്യൻ സംഗീതജ്ഞർ വർഗ്ഗം:1933-ൽ ജനിച്ചവർ
സി.ഐ.ഡി. നസീർ
അനുപമ ഫിലിംസിന്റെ ബാനറിൽ വേണു നിർമിച്ച മലയാളചലച്ചിത്രമാണ് '''സി.ഐ.ഡി. നസീർ'''. തിരുമേനി പിക്ചേഴ്സ് വിതരണം ചെയ്ത ഈ ചിത്രം 1971 ഏപ്രിൽ 14-ന് കേരളത്തിൽ പ്രദർശനം ആരംഭിച്ചു.
അഭിനേതാക്കളും കഥയും
കഥ
ഒരു കേസന്വേഷണത്തിനായി വലിയൊരു ബംഗ്ളാവിൽ ജോലിക്കാരനോടൊപ്പം താമസിച്ചിരുന്ന CID ചന്ദ്രൻ കൊല്ലപ്പെടുന്നു. അന്വേഷണത്തിനായി CID നസീറും സഹായി ഭാസിയും വരുന്നു. അതേ ബംഗ്ളാവിൽ തന്നെ താമസിക്കാൻ നസീർ തീരുമാനിക്കുന്നു. പല കുപ്രസിദ്ധരും വരുന്ന കിംഗ്സ് ഹോട്ടലിൽ വെയ്റ്ററായി ഭാസിയും കൂടുന്നു. ബംഗ്ളാവിൻറെ ഉടമസ്ഥനും മകളും (ജയഭാരതി) നസീറിനെ പരിചയപ്പെടുന്നു. ഉടമസ്ഥൻ ഈ ബംഗ്ളാവിൻറെ ദുരൂഹതയെപ്പറ്റിയും തൻറെ ജ്യേഷ്ഠൻ കൊല്ലപ്പെട്ടതും വിവരിക്കുന്നു. നാട്ടിലെ പ്രധാന കള്ളനോട്ട് കേന്ദ്രം നസീറിൻറെ വരവിനെ തടയാൻ പല രീതിയിൽ ശ്രമിക്കുന്നു. അവരുടെ കൂട്ടത്തിലെ ലൌലി എന്ന യുവതിയെ നസീറിനേ അപായപ്പെടുത്താൻ ഏർപ്പാടാക്കുന്നു. കൊള്ളസങ്കേതത്തിലെ അജ്ഞാതനായ വൃദ്ധനേതാവ് ഇടയ്ക്കിടെ ഇവർക്ക് നിർദ്ദേശം നൽകുന്നു. കിംഗ്സ് ഹോട്ടലിൽ പ്രമുഘ ബിസിനസ്കാരൻ ശിവ് റാം( ജോസ് പ്രകാശ്) വരുന്നു. ഭാസി ഇത് നസീറിൻറെ ശ്രദ്ധയിൽ പെടുത്തുന്നു. ബംഗ്ളാവ് ഉടമ നസീറിന് ഒരു ടൈപ്പിസ്റ്റിനെ ഏർപ്പാടാക്കുന്നു, ദാസ്( ഉമ്മർ). അവിചാരിതമായി ദാസ് ലൌലിയെ നസീറിനൊപ്പം കാണുകയും ഇത് തൻറെ മരിച്ചുപോയ കാമുകിയാണെന്ന് തിരിച്ചറിയുകയും ചെയ്യുന്നു. തന്നെ കൊള്ളക്കാർ തട്ടിക്കൊണ്ടുപോയി അവർക്കൊപ്പം ചേർത്തതാണെന്ന് ലൌലി നസീറിനോടും ദാസിനോടും വെളിപ്പെടുത്തുന്നു. കൊള്ളക്കാരെ കുടുക്കാൻ ലൌലി സഹായം വാഗ്ദാനം ചെയ്യുന്നു. മലയായിൽ നിന്നും വരുന്ന പ്രമുഖ ബിസിനസ്കാരൻ മേനോനെ പ്രതീക്ഷിച്ചിരിക്കുകയാണ് കൊള്ളസങ്കേതം. വേഷപ്രച്ഛന്നരായി നസീറും ഭാസിയും ലൌലിയും ദാസും അവിടെയെത്തുന്നു. ഒരു സംഘട്ടനത്തിലൂടെ കൊള്ളസങ്കേതത്തെ അവർ കീഴടക്കുകയും സംഘത്തലവൻ ബംഗ്ളാവുടമയുടെ മരിച്ചു എന്നു കരുതിയിരുന്ന ജ്യേഷ്ഠനാണെന്നും മനസ്സിലാക്കുന്നു.
പുറത്തേക്കുള്ള കണ്ണികൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:പി. വേണു സംവിധാനം ചെയ്ത ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
ശ്രീ കുറുവാളൂരപ്പൻ ക്ഷേത്രം
ലഘുചിത്രം|ശ്രീ കുറുവാളൂരപ്പൻ ക്ഷേത്രം കേരളത്തിലെ കോഴിക്കോട് ജില്ലയിലെ അത്തോളി ഗ്രാമപഞ്ചായത്തിന്റെ ഭാഗമായ കുറുവാളൂരിൽ(Kuruvaloor) സ്ഥിതി ചെയുന്നു.ഈ ക്ഷേത്രത്തിൽ മഹാവിഷ്ണു കുറുവാളൂരപ്പൻ എന്ന പേരിൽ പ്രതിഷ്ഠിയ്ക്കപ്പെട്ടിരിക്കുന്നു.കേരളത്തിലെ പുരാതനമായ മഹാവിഷ്ണു ക്ഷേത്രങ്ങളിൽ ഒന്നാണ് ഇത്. ലഘുചിത്രം|ശ്രീ കുറുവാളൂരപ്പൻ ക്ഷേത്രം
സാക്കോൺ
അവലംബം
വർഗ്ഗം:സ്ഥാപനങ്ങൾ
കാനൻഡൈഗ്വ തടാകം
വിവരണം
കാനൻഡൈഗ്വ തടാകത്തിന് 15.5 മൈൽ (24.9 കി.മീ) നീളവും 1.5 മൈൽ (2.4 കി.മീ) വീതിയും 35.9 മൈൽ (57.8 കി.മീ) തീരപ്രദേശവും ഉണ്ട്. തടാകത്തിൻറെ വടക്കേ അറ്റത്തിനടുത്താണ് സ്കെനോഹ് ദ്വീപ് സ്ഥിതിചെയ്യുന്നു. ചുറ്റുമുള്ള ഭൂമിയുടെ അമ്പത് ശതമാനവും വനമഖലയാണെങ്കിലും ബാക്കിയുള്ള ഭൂരിഭാഗവും കൃഷിഭൂമിയാണ്. 35.9 മൈൽ (57.8 കി.മീ) തീരപ്രദേശത്തിൽ, 34.7 മൈൽ (55.8 കി.മീ) (97%) സ്വകാര്യ ഭൂമയും 1.2 മൈൽ (1.9 കി.മീ) (3%) പൊതുഉപയോഗത്തിലുമാണ്. കാനൻഡൈഗ്വ തടാകം ജലത്തിന്റെ ഗുണനിലവാരത്തിന് പേരുകേട്ടതാണ്. തടാകത്തിന്റെ വടക്കേയറ്റത്ത് സ്ഥിതി ചെയ്യുന്ന കാനാൻഡൈഗ്വ പട്ടണത്തിന്റെയും നഗരത്തിന്റെയും കുടിവെള്ളത്തിന്റെ ഏക സ്രോതസ്സായ ഈ തടാകം റഷ്‌വില്ലെ, നെവാർക്ക്, കാനൻഡൈഗ്വ, പാൽമിറ, ഗോർഹാം ടൗൺഷിപ്പ് എന്നിവിടങ്ങളിലെ സമൂഹങ്ങൾക്കുള്ള വെള്ളത്തിൻറെ പ്രധാന പൊതു വിതരണ സേവനം നിർവ്വഹിക്കുന്നു.
കാറളം ഗ്രാമപഞ്ചായത്ത്
തൃശ്ശൂർ ജില്ലയിലെ മുകുന്ദപുരം താലൂക്കിൽ ഇരിങ്ങാലക്കുട ബ്ലോക്കിലാണ് 17.79 ചതുരശ്രകിലോമീറ്റർ വിസ്തീർണ്ണമുള്ള കാറളംഗ്രാമപഞ്ചായത്ത് സ്ഥിതി ചെയ്യുന്നത്.
ചിൽഡ്രൻ ഈറ്റിംഗ് എ ടാർട്ട്
1670-1675നും ഇടയിൽ ബാർട്ടലോം എസ്റ്റെബാൻ മുറില്ലോ വരച്ച ഓയിൽ ഓൺ ക്യാൻവാസ് പെയിന്റിംഗ് ആണ് ചിൽഡ്രൻ ഈറ്റിംഗ് എ ടാർട്ട്. ഈ ചിത്രം ഇപ്പോൾ മ്യൂണിക്കിലെ ആൾട്ടെ പിനാകോതെക്കിൽ പ്രദർശിപ്പിച്ചിരിക്കുന്നു.
മുറില്ലോയും അദ്ദേഹത്തിന്റെ സമകാലികനായ ബേൺഹാർഡ് കെയ്‌ലും (പ്രധാനമായും കുട്ടികളെ കേന്ദ്രീകരിച്ച് ചില ചിത്രങ്ങൾ വരച്ച ഇറ്റലിയിൽ സജീവമായ ഒരു ഡെയ്ൻ) കുട്ടികളെ കേന്ദ്രീകരിച്ചുള്ള ചിത്രങ്ങൾ വരച്ച ആദ്യത്തെ യൂറോപ്യൻ ചിത്രകാരന്മാരായിരുന്നു. 1670 നും 1675 നും ഇടയിൽ മുറില്ലോ നിർമ്മിച്ച സെവില്ലെയിലെ തെരുവ് കുട്ടികളെക്കുറിച്ചുള്ള വിഷയത്തെ അടിസ്ഥാനമാക്കിയുള്ള ചിൽഡ്രൻ ഈറ്റിംഗ് ഗ്രേപ്സ് ആന്റ് വാട്ടർമെലൻ പോലുള്ള അദ്ദേഹത്തിന്റെ മുൻ ചിത്രവും കുട്ടികളുടെ ഒരു കൂട്ടം ചിത്രങ്ങളിൽ പെടുന്നു.
അവലംബം
വർഗ്ഗം:കുട്ടികളുടെ ചിത്രങ്ങൾ
അന്ന ബെയ്‌ലി കോൾസ്
അന്ന ബെയ്‌ലി കോൾസ് (1925-3 ഫെബ്രുവരി 2015) ഹോവാർഡ് യൂണിവേഴ്‌സിറ്റി കോളേജ് ഓഫ് നഴ്‌സിംഗിന്റെ സ്ഥാപക ഡീനായിരുന്നു. ഇംഗ്ലീഷ്:Anna Bailey Coles.
ജീവിതരേഖ
2015 ഫെബ്രുവരി 3-ന് അന്ന മരിച്ചു, ഹോവാർഡ് യൂണിവേഴ്‌സിറ്റി കോളേജ് ഓഫ് നഴ്‌സിംഗിൽ അവളുടെ പേരിൽ സ്‌കോളർഷിപ്പ് ഫണ്ടിന്റെ രൂപത്തിൽ അവളുടെ ഓർമ്മ നിലനിർത്തുന്നു.
ഷാവ്നീ ഇന്ത്യൻ ജനത
ഷാവ്നി സർക്കാർ
ഷാവ്നീ ഗോത്രത്തിൻറെ മുഖ്യകാര്യാലയം ഒക്ലാഹോമയിലെ മിയാമിയാണ്. ഇന്ന് ആകെ 2,226 അംഗങ്ങൾ ഈ ഗോത്രത്തിലുൾപ്പെട്ടിട്ടുണ്ടെന്നു കണക്കാക്കപ്പെട്ടിരിക്കുന്നു. അവരിൽ 1,070 പേർ ഒക്ലാഹോമ സംസ്ഥാനത്തു തന്നെയാണ് വസിക്കുന്നത്. റോൺ സ്പാർക്മാൻ എന്ന ഗോത്രനേതാവാണ് ഇവരുടെ തെരഞ്ഞെടുക്കപ്പെട്ട ചെയർമാൻ. നാലുവർഷമാണ് ചെയർമാൻറെ ഔദ്യോഗിക കാലാവധി.
അവലംബം
വർഗ്ഗം:അമേരിക്കൻ ഇന്ത്യൻ ജനത
സ്ലംഡോഗ് മില്യണേറിന് ലഭിച്ച പുരസ്കാരങ്ങൾ
ഡാനി ബോയെൽ സംവിധാനം ചെയ്ത് 2008-ൽ പുറത്തിറങ്ങിയ ബ്രിട്ടീ‍ഷ് ചലച്ചിത്രമാണ് സ്ലംഡോഗ് മില്യണേർ. സൈമൺ ബേഫോയ് തിരക്കഥാരചന നിർവ്വഹിച്ച ഈ ചലച്ചിത്രത്തിന്റെ സംഗീതസംവിധായകൻ എ.ആർ. റഹ്മാനാണ്. 2005-ൽ വികാസ് സ്വരൂപ് രചിച്ച Q & A എന്ന നോവലിന്റെ കഥയാണ് ഈ ചിത്രത്തിനാധാരം. 2008 ഓഗസ്റ്റ് 30-ന് സ്ലംഡോഗ് മില്യണേർ, ടെല്ലൂറൈഡ് ചലച്ചിത്രോത്സവത്തിലും 2008 സെപ്റ്റംബർ 7-ന് ടോറന്റോ അന്താരാഷ്ട്ര ചലച്ചിത്രോത്സവത്തിലും പ്രദർശിപ്പിച്ചു. 2008 ഡിസംബർ 26-ന് യു.എസ്.എ.യിൽ റിലീസ് ചെയ്ത ഈ ചിത്രം ആദ്യ ആഴ്ചയിൽ $4,000,000 നേടുകയുണ്ടായി. യു.എസ്.എ.യിലും കാനഡയിലും 29 ആഴ്ചകളായി പ്രദർശിപ്പിച്ചതിൽനിന്ന് ആകെ $141,000,000ഉം, ഇംഗ്ലണ്ടിലെയും അയർലന്റിലെയും പ്രദർശനത്തിൽനിന്ന് $52,000,000ഉം, മറ്റ് രാജ്യങ്ങളിലെ പ്രദർശനങ്ങളിൽ നിന്ന് $184,000,000ഉം വരുമാനം ഈ ചിത്രത്തിന് ലഭിച്ചു.
പുറം കണ്ണികൾ
വർഗ്ഗം:പുരസ്കാരങ്ങൾ
യാങ്സ്റ്റേ റിവർ ഡെൽറ്റ
വു-ചൈനീസ് സംസാരിക്കുന്ന, ചൈനയിലെ ഷാങ്ഹായ്, തെക്കൻ ജിയാങ്സു, വടക്കൻ ജെജിയാങ് എന്നിവിടങ്ങളിലെ പ്രദേശങ്ങൾ ഉൾപ്പെടുന്ന ത്രികോണരൂപത്തിലുള്ള മെട്രോപൊളിറ്റൻ ഭൂഭാഗമാണ് യാങ്സ്റ്റേ റിവർ ഡെൽറ്റ. യാങ്സ്റ്റേ നദി ദക്ഷിണ ചൈനാക്കടലുമായി ചേരുന്ന, ജിയാങ്നാൻ മേഖലയുടെ ഹൃദയഭാഗത്താണ് ഈ ഡെൽറ്റ സ്ഥിതിചെയ്യുന്നത്. ഈ മേഖലയിലെ നഗരവത്കരണം ലോകത്തിലെ തന്നെ ഏറ്റവും വലിയ നഗരവത്‌കൃത പ്രദേശങ്ങളുടെ കൂട്ടമായി മാറിയിരിക്കുന്നു. 99,600 ചതുരശ്ര കിലോമീറ്റർ (38,500 ച. മൈൽ) വിസ്തീർണ്ണമാണ് യാങ്സ്റ്റേ റിവർ ഡെൽറ്റക്കുള്ളത്. 2013 ലെ കണക്കനുസരിച്ച് 115 ദശലക്ഷം ജനങ്ങൾ ഇവിടെ തിങ്ങിപ്പാർക്കുന്നു. അതിൽ 83 ദശലക്ഷം പട്ടണങ്ങളിലാണ് വസിക്കുന്നത്. ബൃഹത് യാങ്സ്റ്റേ റിവർ ഡെൽറ്റ കണക്കിലെടുത്താൽ ജനസംഖ്യ 140 ദശലക്ഷത്തിനു മേലെ വരും. ഫലഭൂയിഷ്ഠമായ ഭൂമിയുള്ളതുകൊണ്ട് യാങ്സ്റ്റേ റിവർ ഡെൽറ്റ ധാന്യങ്ങളും, പരുത്തിയും, ചണവും, തേയിലയും ധാരാളമായി ഉത്പാദിപ്പിക്കുന്നു. 2017 ലെ കണക്കനുസരിച്ച് യാങ്സ്റ്റേ റിവർ ഡെൽറ്റയുടെ ജി.ഡി.പി. 1.5 ട്രില്യൺ ഡോളറാണ്. ഇത് ഏകദേശം റഷ്യയുടെ ആകെ ജി.ഡി.പി.യുടെ അത്ര വരും.
ചരിത്രം
നാലാം നൂറ്റാണ്ടിൽ, കിഴക്കൻ ജിൻ രാജവംശം(എ ഡി 317 - 420) രാജ്യ തലസ്ഥാനം ഇന്നത്തെ നാൻജിങ് നഗരത്തിലേക്ക് മാറ്റി. അന്നുമുതൽക്കെ യാങ്സ്റ്റേ റിവർ ഡെൽറ്റ ചൈനയിലെ ഒരു പ്രമുഖ സാംസ്കാരിക, സാമ്പത്തിക, രാഷ്ട്രീയ കേന്ദ്രമായി തുടരുന്നു. ഹാങ്‌ജോ തെക്കൻ സോങ് സാമ്രാജ്യത്തിന്റെ(1127–1279) തലസ്ഥാനമായും, നാൻജിങ് മിങ് സാമ്രാജ്യത്തിന്റെ(1368–1644) ആദ്യകാല തലസ്ഥാനമായും പ്രവർത്തിച്ചിട്ടുണ്ട്.
ഈ പ്രദേശത്തെ പുരാതനകാലത്തെ മറ്റ് പ്രധാന നഗരങ്ങൾ സുജോ, ഷാവോസിങ് എന്നിവയാണ്. വു നാട്ടുരാജ്യത്തിന്റെ (12ആം നൂറ്റാണ്ട് ബിസി – 473 ബിസി ) തലസ്ഥാനമായിരുന്നു സുജോ. യൂ നാട്ടുരാജ്യത്തിന്റെ (20ആം നൂറ്റാണ്ട് ബിസി?–222 ബിസി) തലസ്ഥാനമായിരുന്നു ഷാവോസിങ്. നാൻജിങ് ആദ്യം മൂന്നു സാമ്രാജ്യങ്ങളുടെ കാലത്ത് കിഴക്കൻ വൂ രാജ്യത്തിന്റെ (എഡി 229–280). തലസ്ഥാനമായി വർത്തിച്ചിട്ടുണ്ട്. ആ കാലഘട്ടത്തിൽ ചൈനയിൽ നാട്ടുരാജ്യങ്ങളുടെ വലിയ കൂട്ടമായിരുന്നു ഉണ്ടായിരുന്നത്. ഓരോ രാജ്യത്തിനും അവരുടെ സ്വന്തം തലസ്ഥാനവും ഉണ്ടായിരുന്നു.
ജനവാസം
ലോകത്തിലെ തന്നെ ഏറ്റവും കൂടുതൽ ജനങ്ങൾ തിങ്ങിപ്പാർക്കുന്ന മേഖലയാണ് യാങ്സ്റ്റേ റിവർ ഡെൽറ്റ. അതിന്റെ തീരങ്ങളിലാണ് ലോകത്തിലെ വലിയ നഗരങ്ങളിലൊന്നായ ഷാങ്ങ്ഹായ് സ്ഥിതി ചെയ്യുന്നത്. ഡെൽറ്റായിലെ വലിയ ജനസംഖ്യയും, ഫാക്ടറികളും, കൃഷിഭൂമികളും, നഗരങ്ങളും മൂലം ശാന്തസമുദ്രത്തിലെ മലിനീകരണത്തിന്റെ ഏറ്റവും വലിയ കാരണം ഈ ഡെൽറ്റയാണെന്ന് വേൾഡ് വൈഡ് ഫണ്ട് ഫോർ നേച്ചർ പറയുന്നു.
വു ചൈനീസ് ഭാഷയാണ് ഈ മേഖലയിലെ ഭൂരിഭാഗം ജനങ്ങളും മാതൃഭാഷയായി ഉപയോഗിക്കുന്നത്. മറ്റുള്ള ചൈനീസ് ഭാഷകളുമായി ചെറുതല്ലാത്ത വ്യത്യാസമുള്ള ചൈനീസ് ഭാഷാ രൂപമാണ് വു ചൈനീസ്. മൂന്നു പ്രവിശ്യകളിലായി ഇരുപതോളം വികസിത നഗരങ്ങൾ യാങ്സ്റ്റേ റിവർ ഡെൽറ്റയിലുണ്ട്. സാധാരണയായി വടക്ക് ജിയാങ്‌സുവിലെ ലിയാന്യുഗാങ് മുതൽ തെക്ക് വെൻജോ വരെയുള്ള പ്രദേശമാണ് ഡെൽറ്റയിൽ ഉൾപ്പെട്ടതായി പറയുന്നത്. ചൈനയിലെ സമീപകാലത്തെ ഏറ്റവും വേഗത്തിൽ വളരുന്ന സാമ്പത്തികരംഗമുള്ള നഗരങ്ങൾ ഇവിടെയുണ്ട്. 2004 ലെ കണക്കു പ്രകാരം ചൈനയുടെ ആകെ ജി.ഡി.പി യുടെ 21% സംഭാവന ചെയ്യുന്നത് യാങ്സ്റ്റേ റിവർ ഡെൽറ്റ മേഖലയാണ്.
ഗതാഗതം
റെയിൽവേ, എക്സ്പ്രസ്സ്‌വേ എന്നിവയടക്കം വലിയതോതിലുള്ള ഗതാഗത മാർഗ്ഗങ്ങൾ യാങ്സ്റ്റേ റിവർ ഡെൽറ്റയിലുണ്ട്. ചൈനയിലെ എറ്റവും കൂടുതൽ സ്വകാര്യ വാഹനങ്ങൾ ഉള്ള പ്രദേശമാണിത്.
ജലഗതാഗതം
ചൈനയിലെ തന്നെ വലിയ തുറമുഖങ്ങളുള്ള മേഖലയാണ് യാങ്സ്റ്റേ റിവർ ഡെൽറ്റ:
അവലംബം
വർഗ്ഗം:ചൈനയിലെ പ്രദേശങ്ങൾ
അനന്ത സിങ്
ഇന്ത്യൻ സ്വാതന്ത്ര്യ സമര സേനാനിയും വിപ്ലവക്കാരനുമായിരുന്നു അനന്ത ലാൽ സിങ് (1903 ഡിസംബർ 1 - 1979 ജനുവരി 25). 1930-ൽ സൂര്യ സെന്നിന്റെ നേതൃത്വത്തിൽ നടന്ന സായുധ സമരത്തിന്റെ ഭാഗമായി ചിറ്റഗോംഗ് ആയുധശാല ആക്രമണത്തിൽ പങ്കെടുത്തിരുന്നു. പിന്നീട് റെവല്യൂഷനറി കമ്മ്യൂണിസ്റ്റ് കൌൺസിൽ ഓഫ് ഇന്ത്യ എന്ന തീവ്ര ഇടതുപക്ഷ കമ്മ്യൂണിസ്റ്റ് കൂട്ടായ്മ സ്ഥാപിച്ചു.
കോർട്ട്നി കോക്സ്
കോർട്ട്നി ബാസ്സ് കോക്സ് (ജനനം: ജൂൺ 15, 1964) ഒരു അമേരിക്കൻ നടി, നിർമ്മാതാവ്, സംവിധായിക എന്നീ നിലകളിൽ പ്രശസ്തയാണ്. എൻബിസി ഹാസ്യപരമ്പരയായ ഫ്രണ്ട്സിലെ മോണിക്ക ഗെല്ലർ, സ്ക്രീം എന്ന ഹൊറർ പരമ്പരയിലെ ഗെയിൽ വേതേർസ്, എബിസ/ടിബിഎസ് ഹാസ്യപരമ്പരയായ കൌഗാർ ടൌൺ എന്നിവയിലെ കഥാപാത്രങ്ങളിലൂടെയാണ് അവർ കൂടുതൽ പ്രശസ്തയായിരിക്കുന്നത്. കൌഗാർ ടൌണിലെ കഥാപാത്രത്തിന്റെ പേരില് അവർ തന്റെ ആദ്യ ഗോൾഡൻ ഗ്ലോബ് നാമനിർദ്ദേശം നേടിയിരുന്നു.
അവലംബം
വർഗ്ഗം:1964-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ
അനന്ത സിങ്
ആദ്യകാലജീവിതം
1903 ഡിസംബർ 1-നു ചിറ്റഗോങ്ങിലാണ് അനന്ത സിങ് ജനിച്ചത്.സിങിന്റെ പൂർവ്വികർ ആഗ്രയിൽ നിന്നും കുടിയേറ്റം ചെയ്ത ചിറ്റാഗോങിൽ താമസിച്ചിരുന്ന പഞ്ചാബി രജപുത്രന്മാരായിരുന്നു. ചിറ്റഗോംഗ് മുനിസിപ്പൽ സ്കൂളിൽ പഠിക്കുന്ന കാലത്ത് അദ്ദേഹം സൂര്യ സെൻയെ കണ്ടുമുട്ടി.
വിപ്ലവ പ്രസ്ഥാനം
ഇന്ത്യൻ ദേശീയ പ്രസ്ഥാനത്തിൽ സിങ് ഇടപെട്ടത് 1921 ൽ നിസ്സഹകരണ പ്രസ്ഥാനത്തിന്റെ ഒപ്പമാണ്. പ്രക്ഷോഭത്തിൽ ചേരാൻ തന്റെ സഹപാഠികളെ പ്രേരിപ്പിച്ചെങ്കിലും അദ്ദേഹം വ്യക്തിപരമായി പ്രസ്ഥാനത്തിൽ വിശ്വാസമർപ്പിച്ചില്ല. 1923 ഡിസംബർ 14 ന് അദ്ദേഹവും നിർമ്മൽ സെനും ആസാം ബംഗാൾ റെയിൽവേ കമ്പനി ട്രഷറി ഓഫീസ് സൂര്യ സെൻ നിർമ്മിച്ച പദ്ധതി പ്രകാരം കവർച്ച നടത്തി. ഡിസംബർ 24 ന് കവർച്ചയ്ക്ക് ശേഷം പോലീസുമായി ഏറ്റുമുട്ടി. കവർച്ചക്ക് ശേഷം അദ്ദേഹം കൊൽക്കത്തയിലേക്ക് ഓടി രക്ഷപ്പെട്ടു. വെച്ച് അദ്ദേഹത്തെ അറസ്റ്റ് ചെയ്യുകയും എന്നാൽ ഉടനെ വിട്ടയക്കുകയും ചെയ്‌തു. 1924-ൽ വീണ്ടും അറസ്റ്റിലാവുകയും നാലുവർഷം തടവിലാക്കപ്പെടുകയും ചെയ്തു
ചിറ്റഗോംഗ് ആയുധപ്പുര ആക്രമണത്തിൽ, സൂര്യ സെന്നും മറ്റു വിപ്ലവകാരുടെ ഒപ്പം 1930 ഏപ്രിൽ 18 ന് അദ്ദേഹം പങ്കെടുത്തു. ഈ പോരാത്തതിന് ശേഷം അദ്ദേഹം ചിറ്റഗോംഗിൽ നിന്ന് കൊൽക്കത്തയിലേക്ക്  വിപ്ലവകാരായ ആനന്ദ ഗുപ്ത, ജിബാൻ ഘോഷാൽ. ഗണേഷ് ഘോഷ് എന്നീ അംഗങ്ങളുമായി പലായനം ചെയ്തു. ഫെനി റെയിൽവേ സ്റ്റേഷനിൽ വെച്ച് പോലീസ് സംഘവുമായി ഏറ്റുമുട്ടൽ ഉണ്ടായി. പക്ഷേ, ഒടുവിൽ ഘോഷാലും സംഘവും ഒരു ചെറിയ ഏറ്റുമുട്ടലിനു ശേഷം രക്ഷപെട്ടു. പലായനം ചെയ്ത് ഹൂഗ്ലിയിലെ ചന്ദൻ നഗറിൽ അഭയം പ്രാപിച്ചു. ജയിലിൽ കഴിയുന്ന തന്റെ വിപ്ലവകാരികൾ നേരിടുന്ന പീഡനത്തെക്കുറിച്ചുള്ള വാർത്ത കേട്ടപ്പോൾ, 1930 ജൂൺ 28 ന് കൽക്കട്ടയിൽ പോലീസിന് കീഴടങ്ങി വിചാരണ നേരിട്ടു. വിചാരണക്കു ശേഷം 1932- ൽ പോർട്ട് ബ്ലെയറിലെ സെല്ലുലാർ ജയിലിലേക്ക് സിങനെ നാടുകടത്തുകയും ചെയ്തു. 1932 ൽ സെല്ലുലാർ ജയിലിൽ ഒരു നീണ്ട നിരാഹാര സമരം നടന്നു. തുടർന്ന് മഹാത്മാഗാന്ധിയും രബീന്ദ്രനാഥ് ടാഗോറും ചേർന്ന് മുൻകൈയെടുത്ത് സിങനെയും നിരവധി സഹ തടവുകാരെയും കൂട്ടാളികളോടൊപ്പം ഒരു സാധാരണ ജയിലിലേക്ക് തിരികെ കൊണ്ടുവന്നു. 1946 ൽ അവസാനമായി പുറത്തിറങ്ങിയ ശേഷം അദ്ദേഹം കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ ചേർന്നു.
സ്വാതന്ത്ര്യത്തിന് ശേഷം
1947 ൽ ഇന്ത്യൻ സ്വാതന്ത്ര്യത്തിനുശേഷം മോട്ടോർ വാഹനങ്ങൾ, സിനിമ നിർമ്മാണത്തിലും സിങ് പ്രധാനമായും ഉൾപ്പെട്ടു. 60-കളുടെ തുടക്കത്തിൽ അദ്ദേഹം മാൻ മണി-ഗൺ (എം.എം.ജി.) എന്ന ഒരു പുതിയ രാഷ്ട്രീയ സംഘം സ്ഥാപിച്ചു. പിന്നീട് കൊൽക്കത്തയിലെ റെവല്യൂഷനറി കമ്യൂണിസ്റ്റ് കൗൺസിൽ ഓഫ് ഇന്ത്യ എന്നാക്കി മാറ്റി. ആയുധങ്ങളും ആയുധങ്ങളും വാങ്ങുന്നതിനായി ഫണ്ട് ശേഖരിക്കാനായി ഈ സംഘത്തിലെ അംഗങ്ങൾ കൽക്കത്തയിൽ നിരവധി ബാങ്ക് കവർച്ചക്കൾ സംഘടിപ്പിച്ചു. അറുപതുകളുടെ അവസാനത്തിൽ കൽക്കട്ടയിൽ വിവിധ ബാങ്കുകളിൽ പതിവ് കവർച്ച ഉണ്ടായിരുന്നു. അവിടെ അനന്ത സിങിന്റെ പേര് ഉൾപ്പെടുത്തിയിരുന്നു. ഒടുവിൽ സംഘത്തിന്റെ മിക്ക അംഗങ്ങളോടും കൂടെ, 1969 ൽ ജാർഗുഡയിൽ ഇന്നത്തെ ഝാർഖണ്ഡ്‌ സമീപമുള്ള വനപ്രദേശത്ത് നിന്നാണ് പോലീസ് പിടിയിലായത്. 1977 വരെ ജയിലിലായിരുന്നു. ജയിൽ കാലഘട്ടത്തിൽ ഹൃദയാഘാതത്തെത്തുടർന്ന് അസുഖം പിടിപെട്ട് അദ്ദേഹം വിട്ടയച്ച ശേഷം കുറച്ചു നാളിനുള്ളിൽ മരണമടഞ്ഞു.
അവലംബങ്ങൾ
വർഗ്ഗം:1903-ൽ ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:ഇന്ത്യൻ വിപ്ലവകാരികൾ
ആൻ വെഡ്ജ്വർത്ത്
എലിസബത്ത് ആൻ വെഡ്ജ്വർത്ത് (ജീവിതകാലം: ജനുവരി 21, 1934 - നവംബർ 16, 2017) ഒരു അമേരിക്കൻ സ്വഭാവ നടിയായിരുന്നു. ത്രീസ് കമ്പനി എന്ന പരമ്പരയിലെ ലാന ഷീൽഡ്‌സ്, സ്വീറ്റ് ഡ്രീംസ് എന്ന സിനിമയിലെ ഹിൽഡ ഹെൻസ്‌ലി, ഈവനിംഗ് ഷേഡ് എന്ന പരമ്പരയിലെ മെർലീൻ എൽഡ്രിഡ്ജ് എന്നീ വേഷങ്ങളിലൂടെ അവർ അറിയപ്പെടുന്നു. ചാപ്റ്റർ ടു (1978) എന്ന നാടകവേഷത്തിന് ഒരു നാടകത്തിലെ മുഖ്യ നടിയുടെ മികച്ച പ്രകടനത്തിനുള്ള ടോണി പുരസ്കാരം അവർ നേടി.
ആദ്യകാല ജീവിതം
എലിസബത്ത് ആൻ വെഡ്ജ്വർത്ത് ടെക്സസിലെ അബിലീൻ നഗരത്തിലാണ് ജനിച്ചത്. ടെക്സസിലെ യൂണിവേഴ്സിറ്റി പാർക്കിലെ ഹൈലാൻഡ് പാർക്ക് ഹൈസ്കൂളിൽ നിന്ന് ബിരുദം നേടിയ വെഡ്ജ്വർത്തിൻറെ ബാല്യകാല സുഹൃത്തും ഹൈസ്കൂൾ സഹപാഠിയുമായിരുന്നു പിൽക്കാലത്തെ പ്രശസ്ത നടി ജെയ്ൻ മാൻസ്ഫീൽഡ്. 1957-ൽ ടെക്സസ് യൂണിവേഴ്സിറ്റിയിൽ നിന്ന് ബിരുദം നേടിയ ശേഷം അവർ ആദ്യ പേര് ഉപേക്ഷിക്കുകയും ന്യൂയോർക്ക് സിറ്റിയിലേക്ക് താമസം മാറുകയും ചെയ്തു. നിരവധി തവണത്തെ ഓഡിഷനുശേഷം, ദി ആക്ടേഴ്സ് സ്റ്റുഡിയോയിൽ അവർ പ്രവേശനം നേടി.